Vojvodini uvećane nadležnosti, imovina i sačuvana teritorija\nutorak, 01 maj 2012 13:16\nNOVI SAD – Za razliku od mnogih koji su se Vojvodine, njene autonomije, građanki i građana setili neposredno pred izbore, Liga socijaldemokrata Vojvodine iza sebe ima četiri godine svakodnevnog rada za bolji život građanki i građana.\nJedna od kampanja koja je pokrenuta još pre izbora 2008. godine, a traje i dan-danas, jeste nekadašnja borba protiv prodaje Naftne industrije Srbije ruskom „Gaspromnjeftu“ u bescenje i sadašnji zahtev za obeštećenje pokrajine. Prenosimo samo izvod iz radne liste uspeha LSV.\nLSV je počela borbu protiv privatizacije NIS-a mnogo pre potpisivanja ugovora s Rusijom, a prvi u nizu protesta održan je u januaru 2008. godine pred zgradom NIS-a u Novom Sadu. Nakon izbora u maju usledili su protesti pred NIS-ovim postrojenjima u Srbobranu, Pančevu, Novom Sadu i Elemiru, dok se istovremeno borba nastavljala u Skupštini AP Vojvodine. Odmah nakon konstituisanja novog pokrajinskog parlamenta Liga je na konstitutivnoj sednici 16. jula 2008. godine podnela inicijativu da se poslanici izjasne o gasnom aranžmanu s Rusijom, privatizaciji NIS-a i obeštećenju AP Vojvodine tim povodom.\nUprkos protestima koje je LSV organizovala i pismu koje je tim povodom upućeno ambasadoru Rusije, Ugovor o prodaji NIS-a potpisan je 24. decembra 2008. godine u Moskvi.\nOdmah zatim, 2009. godine Branislav Bogaroški je predočio nov zahtev LSV – obeštećenje Vojvodine za 840 miliona evra. Toliko, naime, iznosi razlika između novca koji je Vojvodina dobila i onoga koji bi joj po zakonu pripao (1,2 milijarde) da je NIS prodat po procenjenoj vrednosti od 2,2 milijarde.\nInače, čitava 2009. godina protekla je u usvajanju Statuta AP Vojvodine, kao i zakona o nadležnostima. Statut je konačno potvrđen u Skupštini Vojvodine 14. decembra 2009. godine, i to posle 14 meseci natezanja, jer je pokrajinski parlament Predlog Statuta usvojio još 15. oktobra 2008. godine i uputio ga Skupštini Srbije na usvajanje. U međuvremenu, vojvođanski poslanici su u javnosti ponižavani, vređani i optuživani za separatizam. Pristali su i da se predlog Statuta dvaput prekraja, tako da su republičkom parlamentu poslate tri verzije tog teksta. Prva verzija upućena je, dakle, oktobra 2008. godine, druga godinu dana kasnije, to jest nakon sednice Skupštine Vojvodine 7. novembra 2009. kada je pokrajinski parlament pristao da usvoji nametnute „amandmane“ na svoj predlog. Poslanici LSV su odbili da učestvuju i napustili su salu. Treća verzija je napravljena nekoliko dana potom, i to nakon neobičnih intervencija Odbora za propise Skupštine Vojvodine na tekstu izvršenim mimo procedure.\nU međuvremenu, 4. novembra predsednik LSV Nenad Čanak i premijer Srbije Mirko Cvetković dogovorili su se da u nacrt zakona o prenosu nadležnosti Vojvodine budu uvršteni amandmani LSV. Posle sastanka u Vladi Srbije Čanak i Cvetković su saopštili novinarima da će u zakon, pored ostalog, biti uvršten amandman kojim se precizira da je Novi Sad glavni grad Vojvodine, očuvanje Vojvođanske akademije nauka i umetnosti. Dogovoreno je i da se prihvate rešenja kojima se sprečava da se nekim drugim zakonima smanjuju nadležnosti koje AP Vojvodina ima po Statutu, kao i rešenja u vezi s imovinom pokrajine, pre svega kad je o javnim preduzećima reč. Regulisano je i pitanje imovine u domenu javnih preduzeća odnosno imovina i vlasništvo nad preduzećima nad kojima je Vojvodina osnivač i kojima upravlja.\nInače, LSV je prva od svega dve stranke koja je uspela da u proteklih dvanaest godina svoj predlog zakona stavi na dnevni red i izdejstvuje njegovo usvajanje u Narodnoj skupštini Republike Srbije. Reč je o Zakonu o zabrani manifestacija neonacističkih ili fašističkih organizacija i udruženja i zabrani korišćenja neonacističkih i fašističkih simbola i obeležja, koji je usvojen 12. maja 2009. godine. Usvajanje zakona obeležila je rasprava u parlamentu u kojoj su Velimir Ilić, Tomislav Nikolić i Srpska radikalna stranka na sva usta ukazivali da u Srbiji nema fašizma. Danas verovatno nema nikoga u Srbiji ko ne misli da je krajnje vreme za obračun s fašistima koji su digli glave, skriveni pod maskom „patriotskih“ organizacija.\nPredsednik LSV Nenad Čanak je 9. novembra predao Narodnoj skupštini Republike Srbije zahtev za produženje važenja Zakona o odgovornosti za kršenje ljudskih prava, poznatijeg kao Zakon o lustraciji. Liga je zatražila da se važenje tog zakona produži za dodatnih deset godina jer je prema važećem zakonu ona trebalo da bude sprovedena do 2013. godine. Svemu tome je prethodila kampanja „Podvuci liniju“, u okviru koje su širom Vojvodine osvanuli bilbordi i plakati, a ligašice i ligaši su na konferencijama za novinare, a zatim i na tribinama upoznali javnost s tim da lustracija nije ni revanšizam, ni preki sud, ni osveta, nego instrument pravde koji podrazumeva da ljudi koji su u nekom periodu kršili ljudska prava odgovaraju za to.\nSprečeno da teritorija\npokrajine bude smanjena\nTakođe, zahvaljujući amandmanima LSV, iz Zakona o Srpskoj akademiji nauka i umetnosti, između ostalog, izbačena je odredba prema kojoj SANU ima ogranak u Novom Sadu, čime se zapravo razbija monopol SANU i radi na jačanju Vojvođanske akademije nauka i umetnosti. Angažovanjem LSV sprečeno je i da teritorija pokrajine bude smanjena. Naime, Nacrtom Zakona o prostornom planu Republike Srbije od 2010. do 2020. godine prvobitno su u funkcionalno-urbana područja Beograda ubrojani i Pančevo, Inđija, Stara Pazova i Opovo. Ipak, na inicijativu Lige to je promenjeno. Takođe, u tekst su uneti i svi oni delovi Vojvodine koji u prostornom planu nisu bili napisani, a pobrojani su i granični prelazi koji, takođe, nisu bili pomenuti pre nego što je Liga podnela svoje amandmane. Istovremeno, pokrenuta je i inicijativa za formiranje pokrajinskog zavoda za statistiku.\nJoš jedan od važnijih događaja 2010. godine svakako je bilo i usvajanje Deklaracije o Srebrenici u Narodnoj skupštini Republike Srbije. LSV je insistirala godinama na ovom pitanju i podnosila svoje predloge zvaničnim institucijama – u martu 2007. i u januaru 2009. godine Narodnoj skupštini Republike Srbije, a Skupštini AP Vojvodine još krajem juna 2005. godine, ali tada, kao i za mnoge druge stvari – nije bilo sluha.\nKao šef Radne grupe za izradu zakona o javnoj svojini, Bojan Kostreš je za četiri meseca završio zakon koji nije mogao da se završi petnaest godina. Pritom, Kostreš se izborio za to da AP Vojvodini pripadne novac od sukcesije za njene objekte u bivšim republikama SFRJ, putevi drugog reda, kanalska mreža, šume, sredstva na poslovima rudarstva i energetike, sajmova i drugih privrednih organizacija, javnog informisanja, zaštite kulturnih dobara, nauke i tehnološkog razvoja i drugih poslova predviđenih zakonom. Tokom izrade zakona izborio se i za to da lokalne samouprave budu bogatije za ulice, trgove, poslovne prostore, pokretni i nepokretni inventar i novac od sukcesije za svoje objekte u bivšim republikama SFRJ. Nakon toga, predsednik Vlade Republike Srbije Mirko Cvetković 23. septembra 2011. na sastanku s predsednikom LSV Nenadom Čankom pristao je na amandmane LSV u vezi sa Zakonom o javnoj svojini, kojima su Vojvodini vraćeni Novosadski sajam, DP „Novi Sad – Gas“, imovina Radio-televizije Vojvodine, rudnik u Kovinu, Petrovaradinska tvrđava, imovina VANU i legati.\nKonačno predstavništvo u Briselu\nPredstavništvo AP Vojvodine u Briselu, na kojem je Liga insistirala godinama, konačno je otvoreno 10. oktobra 2011. Inače, samo otvaranje ove kancelarije omogućeno je amandmanom na Zakon o nadležnostima koji su Nenad Čanak i Bojan Kostreš dogovorili s premijerom Mirkom Cvetkovićem novembra 2009. godine. Tokom 2011. godine Liga je sprovela akciju kojom je zatražila da sve lokalne samouprave u pokrajini istaknu zastavu AP Vojvodine. Kao rezultat toga, zastava je istaknuta u čak 36 opština. Time je broj opština koje još nisu istakle ovo obeležje APV umanjen prvo sa 22 na 12, a zatim na devet.\nProtiv ekstremizma svake vrste\nNastavljeno je sa zalaganjem za lustraciju. Tako je u martu usvojen i amandman Lige koji omogućava i da se precizira da je Ministarstvo za ljudska prava nadležno za formiranje i rad Komisije za lustraciju. U junu 2011. godine Ustavni sud Srbije konačno je zabranio „Nacionalni stroj“, čiju je zabranu Liga tražila godinama. Ne dugo zatim, Liga se usprotivila i sprečila amandman SVM na zakon o restituciji koji je oslobađao odgovornosti za učešće u okupacionim fašističkim snagama sve one koji su pre početka rata, tačnije do 6. aprila 1941. godine, imali prebivalište na teritoriji Republike Srbije!\nUsvajanjem amandmana koji su poslanice LSV Aleksandra Jerkov i Olena Papuga podnele na Predlog izmena Zakona o izboru narodnih poslanika, obezbeđeno je da ubuduće u Narodnoj skupštini Republike Srbije među poslanicima bude prisutno najmanje trećina žena, za razliku od prethodnog rešenja na osnovu kojeg je bilo neophodno da se 30 odsto žena nađu samo na izbornim listama. Liga nije zaboravila ni poljoprivrednike. Nakon osmomesečne kampanje LSV i prikupljenih 30.000 potpisa u preko 200 vojvođanskih mesta, na sastanku Bojana Kostreša s ministrima policije i poljoprivrede Ivicom Dačićem i Dušanom Petrovićem 8. decembra je dogovoreno da bude ukinuta obavezna godišnja registracija traktora.\nPuna plata za trudnice\nU martu 2011. godine pokrenuta je akcija širom Vojvodine kojom je od lokalnih samouprava zatraženo da nadoknade razliku između 65 odsto plate, koju daje država, do 100 odsto plate, koliko bi trebalo da pripadne trudnicama koje se nalaze na trudničkom bolovanju. Akcija je donela rezultate u Novom Sadu, Somboru, Beloj Crkvi, Bečeju...\nPlan za razvoj Vodine\nA Skupština AP Vojvodine usvojila je 7. decembra 2011. god, s godinu dana zakašnjenja, Odluku o donošenju Regionalnog prostornog plana AP Vojvodine.\nTaj plan je osnova daljeg razvoja Pokrajine na osnovu kojeg će se u budućnosti donositi sve odluke, izvršavati svi planovi i pripremati svi dokumenti u vezi s razvojem i funkcionisanjem Pokrajine.\nLiga je bila jedina stranka koja je aktivno učestvovala u izradi tog plana i njeni stručni saveti pripremili su 81 primedbu na njegov nacrt, i to iz oblasti urbanizma, graditeljstva, privrede, energetike, kulture i zdravstva. Usvojeno je više od polovine, među kojima i ona o neophodnosti formiranja nekoliko stručnih zavoda Vojvodine, nažalost, ne i pokrajinskog zavoda za statistiku, a u Regionalni prostorni plan AP Vojvodine uvrštena je izgradnja kliničko-bolničkog centra Novi Sad kako bi se rasteretio i Klinički centar Vojvodine.\nDo poslednjeg zasedanja parlamenta 27. februara ove godine Liga je zahtev za obeštećenje Pokrajine zbog štetne prodaje NIS-a podnela 29 puta. Skupština AP Vojvodine ga je isto toliko puta odbila. Liga je sve vreme i ove i prošlih godina upozoravala vojvođansku administraciju na to da joj se novac koji joj iz republičke kase sleduje zakida. Uzalud. I nije to jedini slučaj te vrste. U mnogo navrata interese Vojvodine u Skupštini Srbije zastupali su isključivo poslanici i poslanice LSV. Ostalim poslanicima iz Vojvodine to nije padalo na pamet.\nUz sav taj angažman LSV ne zaboravlja poljoprivrednike i, u aprilu, Bojan Kostreš uspeva da se izbori za to da im olakša proizvodnju tako što će im biti isplaćen deo subvencija avansno. Takođe, upravo ovih dana počinje i vraćanje\nimovine Vojvodine - VANU, RTV i Novosadskog sajma, dogovoreno\nna sastanku Nenada Čanka i Mirka Cvetkovića septembra prošle godine.


Most prekida pregovore sa SDP\nBeta 22. decembra 2015. 13:55\nPredsednik Mosta Božo Petrov danas je izjavio da prekidaju pregovore s levom koalicijom koju vodi Socijaldemokratska partija (SDP) premijera Zorana Milanovića.\n„Pregovori s koalicijom Hrvatska raste su završeni. Oni zovu naše članove da daju podršku Zoranu Milanoviću za mandatara. Dosta je toga, više s njima nećemo raditi“, rekao je Petrov novinarima.\nUpitan kako to da je došlo do novog preokreta u pregovorima, Petrov je kratko rekao da je „uzrujan od sinoć kada je dobio takve informacije“.\n„Ne mogu da verujem da u trenutku kad razgovarate s jednom stranom, kad sve izgleda dobro, dobijete ovako nešto. Šta će biti posle, odlučivaće nacionalno veće“, dodao je Petrov.\nZa 13.00 časova je bio zakazan nastavak pregovora o formiranju vlasti izmedju Mosta i SDP.\nPregovori o formiranju vlade u Hrvatskoj puni su preokreta, a vodeće stranke u zemlji Hrvatska demokratska zajednica (HDZ) i SDP, nekoliko puta su menjale stavove o zahtevima Mosta koje su nekoliko puta odbijali, pa prihvatali.\nPošto je HDZ juče ponovo odbio zajedničku vladu sve tri stranke koju bi vodila nestranačka osoba ili predstavnik Mosta, u pregovorima s Mostom ostala je samo leva koalicija koja se dan ranije pozitivno izjasnila o zahtevu Mosta.\nU javnosti se spekuliše da unutar Mosta postoje različite struje, one koje podržavaju savez s levom i one koje podržavaju savez s desnom koalicijom, pa da bi moglo da dodje do novih podela u Mostu.\nPredsednica Hrvatske Kolinda Grabar-Kitarović uskoro treba da se obrati javnosti posle četvrtog kruga konsultacija o mandataru koje je održala ranije danas, pa će biti poznato hoće li se ići na nove izbore ili će ostaviti još neko vreme za nastavak pregovora.


Ozakonjenje objekata i olakšice u postupku - ArhInGreen Ozakonjenje objekata i olakšice u postupku - ArhInGreen\nNataša Komljenović September 21, 2020 Legalizacija, Održivi razvoj, Ozakonjenje objekata, Saveti arhitekte 0 Comment\nPitanje bespravne gradnje država pokušava da reši poslednjih dvadeset godina. Zakonska rešenja do donošenja Zakona o ozakonjenju objekata 2015.godine su uglavnom bila neefikasna, a do novembra 2015.godine podneto je oko 771.000 zahteva za legalizaciju.\nMeđutim, broj nezakonito izgrađenih objekata je mnogo veći, o čemu svedoči činjenica da je u bazu nezakonito izgrađenih objekata evidenitrano preko dva miliona objekata.\nNakon satelitskog snimanja 2015.godine za potrebe realizacije Zakona o ozakonjenju, preko 5.000.000. objekata na teritoriji Republike Srbije nije upisano u evidenciji nepokretnosti. Svakako treba naglasiti, da nije svih pet miliona izgrađeno bez odobrenja za gradnju, ali je zasigurno broj nelegalnih objekata veći od evidentiranih dva miliona.\nKako sam u više navrata pisala o pitanju važnosti ozakonjenja objekata, što možete čitati na našim blog stranicama.\nTako i ovoga puta podsećamo na važnost rešavanja ovog gorućeg pitanja koje koči mogućnost prometovanja na tržištu nekretnina i niz drugih pitanja o kojima smo pisali ranije.\nNakon pet godina od primene Zakona o ozakonjenju objekata, slobodno možemo reći da se proces ubrzao i da je vreme čekanja smanjeno u odnosu na ranije. Međutim i dalje imamo raznih specifičnih pitanja i problema u praksi koji ponekad nemaju opcije za rešenje zbog komplikovanih imovinsko-pravnih situacija ili prostorno -urbanističkih nedorečenosti.\nBroj nelegalnih objekata Novi Sad, podaci iz 2015.godine\nDoprinos u efikasnijem rešavanju ozakonjenja objekata omogućava sada i katastar nepokretnosti preko svojih portala Knweb i Geosrbija, što u velikoj meri olakšava postupak pripreme informacija za postupak realizacije ozakonjenja objekata.\nKoja dokumentacija vam je neophodna za ozakonjenje/legalizaciju možete čitati na sledećim stranama.\nKako u ranijim tekstovima nismo spominjali takse koje su neophodne da se plate prilikom ozakonjenja, a često nam se kroz upite traži i ova informacija. Prenosimo vam pojašnjenje u narednim redovima.\nTakse na ozakonjenje\nKada nadležni organ utvrdi da postoji mogućnost ozakonjenja, obaveštava vlasnika nezakonito izgrađenog objekta da u roku od 15 dana od dana dostavljanja obaveštenja plati taksu za ozakonjenje u iznosu od:\n5.000 dinara za porodični objekat ili stan korisne površine do 100 m2, za pomoćne i ekonomske objekte, proizvodne i skladišne objekte.\n15.000 dinara za porodične stambene objekte i stanove korisne površine od 100 m2 do 200 m2.\n20.000 dinara za porodične stambene objekte i stanove korisne površine od 200 m2 do 300 m2.\n50.000 dinara za porodične stambene objekte korisne površine preko 300 m2.\nNeću navoditi takse koje se odnose na veće objekte jer oni čina izuetno mali procenat nelegalnih objekata, što možete videti iz predhodnog grafika koji se odnosi na podatke u Novom Sadu.\nOlakšice koje su donete 2016. godine a vezane su za taksu\nMinistarstvo građevinarstva, saobraćaja i infrastrukture dalo je mišljenje od 29. februara 2016. godine, u kome navodi da će se za nezakonito izgrađene objekte, korisne površine do 100 m2, čiji je vlasnik ili član njegovog porodičnog domaćinstva preduzetnik i obavlja delatnosti bliže određene ovim mišljenjem, utvrđivati i naplaćivati taksa za ozakonjenje u iznosu od 5000.00 dinara.\nOdredbe ovog mišljenja odnose se na objekte u kojima se obavlja jedna od sledećih delatnosti: štopovanje tkanina, presvlačenje dugmadi, popravka kišobrana, popravka ortopedskih pomagala, popravka naliv-pera i patent-olovki, herihteri, drvomodelari, duboresci, popravka muzičkih instrumenata, plisiranje, oštrači, bačvari, jorgandžije, kolari, potkivači, vunovlačari, rukavičari, opančari, četkari, papudžije, domaća radinost, stari zanati, frizeri, časovničari, optičari, obućari, krojači, bravari, firmopisci, pečatoresci, uzgajivači cveća, proizvodnja loznovoćnih i drugih sadnica i kalemova, auto-mehaničari, auto-limari, auto-električari, vulkanizeri i slično, TV i elektro-mehaničari, precizni mehaničari, električari, vodoinstalateri, pranje i peglanje rublja, hemijsko čišćenje i bojenje, pedikirsko-manikirske i kozmetičarske usluge, fotografi, voskari, zlatari, kamenoresci, plastičari, metalostrugari, pekari, proizvođači testenina, poslastičari, uslužno rezanje građe, stolari, stakloresci, modni krojači i druge slične delatnosti.\nOvo mišljenje se ne primenjuje na objekte u kojima se pružaju intelektualne usluge, ugostiteljska i trgovačka delatnost.\nMinistarstvo je takođe dalo i mišljenje od 21. oktobra 2016. godine, da ukoliko se na jednoj katastarskoj parceli nalazi više pomoćnih objekata i svi pripadaju istom vlasniku, za sve pomoćne objekte se plaća jedinstvena taksa u iznosu od 5000.00 dinara.\nAko je vlasnik nezakonito izgrađenog pomoćnog ili ekonomskog objekta/objekata lice sa invaliditetom, samohrani roditelj ili korisnik socijalne pomoći, u tom slučaju ova lica ne plaćaju taksu za ozakonjenje.\nPo dostavljanju dokaza da je plaćena taksa za ozakonjenje, nadležni organ izdaje rešenje o ozakonjenju.\nPored Zakona o ozakonjenju objekata, doprinos u realizaciji ovog problema ima Zakon o planiranju i izgradnji koji je uvođenjem objedinjene procedure (elektronsko vođenje dokumentacije, elektronsko izdavanje akata za građenje) višestruko smanjio vreme izdavanja građevinskih dozvola. Takođe, svi objekti koji se grade nakon 2015.godine neophodno je da imaju građevinsku dozvolu jer u suprotnom ne postoji mogućnost njihovog ozakonjenja.\nDok objekti građeni do novembra 2015.godine imaju mogućnost ozakonjenja jer su vidljivi na satelitskom snimku Republike Srbije.\nVeoma je važno da vlasnici nezakonito izgrađenih objekata shvate srazmeru i veličinu ovog problema, jer pitanje nezakonitih objekata pored rešenja ličnog pitanja ima širi ekonomski uticaj na društvo, stanje nacionalne ekonomije i povoljnije prilike na tržištu prometovanja nekretninama.\nNa kraju, navešću da je rok za ozakonjenje prema važećem Zakonu o ozakonjenju objekata novembar 2023.godine (teško da će biti realizovano), ali je neophodno da pored države i svi oni koje dotiče ovo pitanje ulože napore da se problem reševa na što efikasniji način.\nAko su vam neophodna dodatna pojašnjenja za vaš objekat, slobodno nas kontaktirajte telefonom 063/580-469, ili na sledeću meil adresu: info@arhingreen.rs , takođe upit možete poslati i putem naših kanala komunikacije na društvenim mrežama ili u komentaru ovog teksta.\nlegalizacijaozakonjenje objekataprojektna dokumentacija\nPrevious article\tOd projekta do objekta – kupovina stana u izgradnji\nNext article\tDug put od projekta do izgradnje kuće\nVodu kao pejzažno-arhitektonski element u uređivanju životnog prostora koristile su civilizacije Egipta i Mesopotamije. Oni...\nZelena prestonica Evrope - primer iz okruženja Koliki je značaj nagrade Zelene prestonice Evrope pričali...


Pored Srbije, u četvrtfinalu Evropskog prvenstva Španija, Francuska i Mađarska - Sportska centrala\nPored Srbije, u četvrtfinalu Evropskog prvenstva Španija, Francuska i Mađarska\n30 juna 2019. 23:49\nPosle trećeg dana Evropskog prvenstva za košarkašice koje se održava u Srbiji i Letoniji, poznati direktni četvrtfinalisti ovog takmičenja.\nU poslednjem, trećem kolu, Srbija je u dramatičnom meču savladala Belgiju i osvojila prvo mesto u grupi D. U četvrtfinalu, Srbija će u „Štark areni“, u četvrtak, 4. jula dočekati pobednika duela između Švedske i Letonije.\nU prvoj utakmici dana, Rusija je ubedljivo savladala Belorusiju i tako obezbedila prolaz u osminu finala.\nU grupi C, koja je završena u niškoj dvorani „Čair“, Mađarska je poražena rezultatom 58:59, što ipak nije ugrozilo prvo mesto ove reprezentacije i direktan plasman u četvrtfinale. Mađarice će se za plasman u polufinale boriti protiv pobedika meča Velika Britanija – Crna Gora. Sa druge pozicije, svoje mestu u četvrtfinalu će tražiti Italija koja je savladala Sloveniju sa 75:57.\nTakmičenje u grupama A i B takođe je završeno danas, a direktan plasman u četvrtfinale ostvarile su reprezentacija Španije kao prvak grupe A i Francuska kao prvak grupe B. Francuska će u četvrtfinalu čekati boljeg iz duela Slovenije i Belgije, dok će se Španija sastati sa pobednikom meča Italija – Rusija.\nLetonija – Španija 56:59\nUkrajina – Velika Britanija 68\nČeška – Crna Gora 57:79\nŠvedska – Francuska 65:71\nMađarska – Turska 58:59\nItalija – Slovenija 75:57\nBelorusija – Rusija 62:76\nBelgija – Srbija 66:70\nUtakmice osmine finala u Rigi, igraju se u ponedeljak, prvog jula a sastaće se: Velika Britanija – Crna Gora i Švedska – Letonija\nUtakmice u Beogradu, na programu su u utorak, 2. jula a sastaju se Slovenija – Belgija i Italija – Rusija.


Prnjavorska preduzeća od izvoza naplatila 200 miliona KM\n05. maj 2018 276\n"Nijedna od susjednih opština, izuzev Laktaša, nije ostvarila veći prihod u navedenom razdoblju. Izuzetak su Laktaši gdje je prihod privrede veći od milijardu marka, ali prevagu čini Mjesna zajednica Trn koja gravitira Banjaluci i nalazi se u odličnom poslovnom okruženju", smatra Darko Tomaš, načelnik Prnjavora, inače stručnjak za ekonomiju i ekonomske odnose.\n"To je za svaku pohvalu, ali je karakteristično da ni mi, u ovoj sredini, nismo adekvatno upućeni, informisani šta rade naši privrednici, koliko proizvode, čime se primarno bave. Moj zadatak jeste da, zajedno sa njima u saradnji sa Privrednim savetom opštine i putem Regionalnog sajma privrede koji će se ove godine održati u Prnjavoru, pokušam našim građanima približiti privrednu sliku", naveo je Tomaš.\n"U Poslovno-turističkoj zoni „Vijaka“ određena je lokacija za trafostanicu. Uvjeren sam da će i to biti riješeno do kraja godine. Inače, snabdjevanje ove poslovne zone ne zavisi samo od planirane izgradnje trafostanice. „ElektroKrajina”, na druge načine intenzivno riješava problem obezbjeđenja električne energije u Poslovnoj zoni", rekao je Tomaš iznoseći podatak da je vrijednost investicije elektrosnabdjevanja 250.000 KM.\n"Vlada i predsjednik RS prepoznali su naše namjere da odgovorno gradimo našu lokalnu zajednicu i unapređujemo život građana, da privredni ambijent učinimo privlačnim za domaće i inostarne investitore", istaknuto je na nedavnom zasjedanju Skupštine opštine, prilikom rasprave o dugoročnoj Strategiji privrednog razvoja i projektima za tekuću godinu.\nStandardi kvaliteta u Gradišci\n"Izvršeno je organizaciono i kadrovsko osposobljavanje opštine za uspješno i efikasno izvršavanje zadataka i obaveza. Vraćen je standard kvaliteta ISO 9001:2008, oduzet 2014. godine zbog neprovođenja internih i eksternih provera", ističu u Skupštini Gradiška.\nTagovi: izvoz industrija prihodi


Đorđe Mitrovanov četvorostruki prvak Radakove male u šahu\nAutor : eVršac jan 19, 2018\nPrvak Radakove male za 2018. godinu je majstorski kandidat i kapiten ekipe vršačkog šah kluba "Bora Kostić" Đorđe Mitrovanov, koji je pri svom vođstvu od 3:2 u poslednjoj partiji meča vodio crne figure i postigao pobedu.\nTako je konačan rezultat meča za 2018. godinu 4:2 za mk Mitrovanov Đorđa koji je ovom pobedom u meču postao i po četvrti put prvak Radakove male – ovog puta za 2018. godinu. Njegovo ime kao pobednika biće zapisano na prelaznom peharu kao prvo u novom ciklusu – prethodni prelazni pehar on je već osvojio u trajno vlasništvo jer je prvi stigao do tri pobede kako propozicije meča predviđaju i kada se pehar osvaja u trajno vlasništvo a šah klub Bora Kostić Vršac obezbeđuje novi pehar.\nMajstorski kandidat Petrović Laza je u poslednjoj šestoj partiji vodio bele figure i bio je pod pritiskom imperativa pobede u toj poslednjoj partiji. On je otvorio partiju svojim uobičajenim potezima 1.d4 uz kasnije g3, Lg2 i O-O. Mitrovanov se branio aktivnom pešačkom strukturom e6-d5-c5 što je kasnije dovelo do izmena pešaka i stvaranja usamljenog d5 pešaka crnog. mk Petrović je pokuavajući da zaoštri igru i da dođe do prednosti i šanse za igru na pobedu u jednom trenutku žrtvovao figuru za tri crna pešaka i u oštroj igri koja je usledila rasplet je doneo radost crnom – mk Mitrovanovu.\nNaravno da sve čestitke na svim dosadašnjim pobedama u meču za prvaka Radakove male pa i ovoj ovogodišnjoj pripadaju pre svega mk Mitrovanovu – posebno za hrabru i preduzimljivu igru u partijama u kojim je vodio bele figure (3. i 5. partija) i u kojima su igrane izuzetno oštre varijante sicilijanske odbrane sa žrtvama pešaka i figura, i praktično u tim partijama on je i prelomio rezultat u meču posle lošeg starta i poraza u prvoj partiji meča.\nAli, nepravedno bi bilo ne čestitati na prikazanoj igri i volji kao i hrabrom pokušaju da zaoštri i dostigne i izjednači rezultat u poslednjoj šestoj partiji mk Petroviću koji bez obzira na rezultat prethodnih mečeva uvek igra novi meč sa velikom voljom i žarom da jednom prekine pobednički niz protivnika i upiše se na nekom od prelaznih pehara bar jednom kao pobednik meča neke godine. Sigurni smo da Laza neće odustajati i da ćemo u januaru 2019. imati zadovoljstvo da ih pratimo ponovo.\nMajstorski kandidat Petrović Laza – bez obzira na poraz u meču njegovo je najveće šahovsko zadovljstvo kada igra sa svojim starim rivalom iz mladosti mk Mitrovanovim. Nestrpljivo čeka prvenstvo kluba za 2018.godinu da se ponovo sastanu, da mu se ako je moguće revanšira a daleko u mislima je novi meč za prvaka Radakove male 2019.\nSada oba takmičara svoje misli i pripreme usmeravaju ka narednom takmičarskom sadržaju koje je na programu početkom februara – Seniorsko prvenstvo šah kluba „Bora Kostić“ Vršac i Grada Vršca za 2018. godinu.\nfeb 08, 2019 17136 Hronika\nfeb 04, 2019 8316 Vesti\nfeb 15, 2019 6855 Hronika\njan 23, 2019 6455 Hronika\nfeb 17, 2019 5638 Hronika\nfeb 18, 2019 5310 Vesti\njan 21, 2019 4148 Hronika\nfeb 13, 2019 2843 Vesti\nfeb 18, 2019 2055 Vesti\nfeb 14, 2019 1126 Vesti


Kovid pasoši će važiti samo unutar Evropske unije, odluka o putovanju iz ostatka sveta će morati da sačeka | (Vesti - 16.03.2021) Novi Sad\n16.03.2021 u 20:33h\nKovid pasoši će važiti samo unutar Evropske unije, odluka o putovanju iz ostatka sveta će morati da sačeka\nPredlog koji će Evropska komisija predstaviti sutra odnosi se na digitalne zelene sertifikate, takozvane "kovid pasoše" koji će koristiti unutar EU, dok će predlog o putovanju iz trećih država biti predstavljen kada se usvoji i za sada o njemu nema detalja, prenosi European Western Balkans.\nDodaje se da je EK već u kontaktu sa Svetskom zdravstvenom organizacijom i Organizacijom međunarodnog civilnog vazduhoplovstva oko usklađivanja tehničkih detalja vezanih za putovanje iz trećih država sa međunarodnim standardima.\nNajava o uvođenju digitalnih zelenih sertifikata izazvala je negativne reakcije u Srbiji zbog mogućnosti da propusnica važi samo za vakcine koje je odobrila Evropska agencija za lekove, među kojima za sada nema ruske vakcine Sputnjik V niti bilo koje vakcine kineskih proizvođača.\nDa li će ovaj predlog biti usvojen za putovanje između članica Evropske unije znaće se u sredu, dok će odluka o putovanju iz ostatka sveta morati da sačeka.\nEvropska unija insistira da je cilj ovog pristupa da olakša, a ne oteža kretanje unutar EU. Pretpostavlja se da će građani u posedu digitalnog zelenog sertifikata moći da prelaze granice između država članica bez dodatnih uslova, kao što je testiranje ili karantin.\nTrenutno je nemoguće putovati u zemlje EU ukoliko motiv putovanja nije esencijalne prirode. Ovo pravilo važi za skoro sve države, osim nekoliko njih koje su izuzete, kao što su Australija, Novi Zeland i Južna Koreja.\nNa nivou Evropske unije, Savet EU, koji čine ministri država članica, doneo je prošle godine preporuku o ograničenju putovanja iz trećih država, koja se periodično ažurira. Kriterijumi na osnovu kojih se dozvoljava putovanje iz trećih država odnosi se pre svega na epidemiološku situaciju u njima, kao i na ekonomske i društvene obzire.\nPreporuka Saveta nije obavezujuće prirode i jedino države članice imaju ovlašćenja da regulišu ulazak na svoju teritoriju. Teorijski, države članice EU mogle bi da ne ispoštuju zajedničke preporuke, ali do sada je usklađivanje sa njima teklo bez problema.\n18.06.2021. - Građani Srbije od danas mogu bez restrikcija u zemlje EU\n25.05.2021. - Menja se Zakon o ličnoj karti, predloženo i dodavanje adrese prebivališta\nPovezane teme korona virus kovid 19 pasoš putovanja vakcina


Sirija: Skup o nacionalnom dijalogu uz bojkot opozicije – Minber\nsrp. 10, 2011 at 6:00 pm\nadmin 11 godina ago 306 views\nSastanak o nacionalnom dijalogu u organizaciji sirijskog režima počeo je danas u Damasku, ali na njemu nema predstavnika opozicije, koja odbija saradnju dok vlasti na obustave represiju nad demonstrantima.\nOpozicija je saopštila da će bojkotovati skup i zahtijeva prije bilo kakvog dijaloga “povlačenje sirijskih snaga iz gradova, oslobađanje političkih zatvorenika i istragu o zločinima pocinjenim nad demonstrantima”.\nDanašnji skup, kojem je prisustvovao i potpredsednik zemlje Faruk al Šareh, počeo je minutom ćutanja u znak sjećanja na “žrtve”, a zatim je intonirana državna himna.\nŠareh je u obraćanju učesnicima rekao da je cilj tog skupa pokretanje velikog nacionalnog dijaloga.\n“Održaćemo opšti nacionalni sastanak na kojem ćemo najaviti tranziciju Sirije ka višepartijskom, demokratskom sistemu, u kome će svi biti jednaki i u kome svi će učestvovati u stvaranju budućnosti zemlje”, kazao je on.\nKako je najavljeno, učesnici dvodnevnog skupa raspravljaće o političkim reformama, prije svega o izmjenama Ustava.\nAustralija: Savjetnik vlade dobio otkaz jer je vrijeđao Muhameda, s.a.v.s., na Facebook-u


Naslovna » Izlasci » Sajmovi » Beogradski sajam turizma – IFT 2013\nAh Neša 24. januar 2013. Sajmovi Postavite komentar\nNa Beogradskom sajmu, u halama, 1, 2, 3 i 1a, predstaviće se nacionalne i regionalne turističke organizacije, turoperateri, turističke agencije, asocijacije i drugi predstavnici turističke privrede, koji će tokom četiri dana Sajma održati prezentacije i druga prikladna dešavanja.\nU 2012. godini na 35. Beogradskom sajmu turizma učestvovalo je 884 izlagača i više od 60 hiljada posetilaca, od kojih je više od deset hiljada bilo poslovnih posetilaca. Međunarodni karakter Sajma potvrđen je učešćem 277 izlagača iz 46 zemalja.\nBeogradski sajam turizma je najveći događaj ove vrste na Balkanu i jugoistočnoj Evropi, koji se održava više od 30 godina i ispunjava svetske poslovne standarde, stvara dobre odnose sa izlagačima, privlačeći veći broj posetilaca svake godine. Zemlja partner 35. Sajma turizma je Nemačka, a slogan ovogodišnje manifestacije je „Putovanja u srcu“. U isto vreme biće održan i Sajam ugostiteljske opreme – HORECA.\nIstovremeno, biće održan i 4. Sajam vina u hali 4. Jedna od najekspanzivnijih industrijskih grana u Srbiji – proizvodnja i distribucija vina, predstavlja se od 2010. godine na Beogradskom sajmu.\nPored domaćih vinara na Sajmu učestvuju i regionalni i svetski poznati proizvođači vina, a BeoWine intenzivno promoviše i vinski turizam. Održavanje ove manifestacije istovremeno sa Sajmom turizma, najatraktivnijim i jednim od najposećenijih sajmova, jasno govori o značaju ovog događaja i u turističkoj privredi. Na jednom mestu predstavljaju se najugledniji domaći i regionalni proizvođači vina, vinski podrumi, kuće vina i kompanije koje distribuiraju ovo „piće bogova“. U ponudi je i kompletna oprema za vinogradarstvo i vinarstvo.\nI ove godine biće održano nekoliko takmičenja – za najbolje domaće vino, za najbolje vino Sajma i takmičenje somelijera. Aukcijska prodaja vina jedan je od nezaobilaznih segmenata ove smotre, a na štandovima izlagača biće organizovane i brojne degustacije.\nRadno vreme Sajma je od 10.00 do 18.00 (21. feb), do 19.00 (22. i 23. feb.) i do 17.00 (24. feb.). Cena ulaznice je 300 dinara, a cena parkinga je 200 dinara po satu. (danubeogradu.rs)\nTagovibeogradski sajam bg svaštara dub sajam turizma sajmovi turizam vesti\nPrethodni Dan Svetog Save u Muzeju Vuka i Dositeja\nSledeći Koncert Molly Nilsson u KC „Grad“


Brisel traži od Kosova da koordiniše sa EU policijske operacije na severu - Radio Goraždevac\nPeter Stano, portparol EU je za Radio Slobodna Evropa potvrdio da „ne postoji sporazum o dijalogu koji sprečava raspoređivanje specijalnih policijskih jedinica sa juga na sever“.\nOn ipak podvlači da je „uobičajena praksa“ da se blisko koordiniše sa međunarodnom zajednicom i da se o tome unapred obavesti KFOR. Stano navodi da o policijskoj akciji protiv krijumčarenja koju je preduzela kosovska policija u sredu, 13. oktobra, nije unapred obaveštena evropka misija EULEX, iako je ova evropska misija na Kosovu upravo iz razloga da pomogne vlastima u jačanju vladavine prava i stvaranju i podržavanju bezbednog i zaštićenog okruženja.\n„Iako ne postoji zakonska obaveza da se to učini, to ima mnogo smisla i uobičajena je praksa – posebno kada je u pitanju tako osetljivo područje i u tako osetljivo vreme (nakon nedavne eskalacije oko registarskih tablica) – koordinirati ili barem unapred obavestiti, jer to može pomoći u sprečavanju izbijanja novih tenzija i nasilja“, naveo je Peter Stano.\nNaime, slanje policijskih snaga na sever Kosova u okviru akcije koja je preduzeta na 26 lokacija širom zemlje, izazvalo je reakcije zvaničnog Beograda, ali i lokalnog stanovništva na severu.\nPrilikom akcije kosovsoke policije, došlo je do sukoba, a policija je upotrebila i suzavac kako bi rasterala demonstrante.\nPitanje slanja specijalnih snaga kosvoske policije (ROSU) na sever Kosova je u više navrata pokrenuli politčari iz Srbije. U decembru 2018. godine je ministar odbrane Srbije Aleksandar Vulin izjavio da je „više nego jasno da ni ROSU ni bezbednosne snage ne mogu da ulaze na sever bez saglasnosti Srba na severu Kosova“.\nVisoki predstavnik Evropske unije (EU) za spoljnu politiku i bezbednost Josep Borrell (Žozep Borelj) je u toku policijske akcije 13 oktobra objavio tweet kojim je zatražio „hitan prekid nasilnih incidenata na severu“. Ocenio je da su neprihvatljive „jednostrane i nekoordinsane akcije koje ugrožavaju stabilnost“.\nMeđutim, za NATO, kosovske vlasti su 13. oktobra sprovele „operaciju sprovođenja zakona širom Kosova“. Tako su izjavili zvaničnici iz sedišta alijanse potvrdivši da je KFOR unapred bio obavešten o raspoređivanju kosovskih policijskih snaga širom Kosova uključujuċi i sever.


Međunarodni zvaničnici na Kosovu pozvali političke lidere da razlike ostave po strani - Radio Kontakt Plus\nMeđunarodni zvaničnici na Kosovu pozvali političke lidere da razlike ostave po strani\n09:40, 20.05.2020Izvor: Radio Kontakt Plus\nŠefica Kancelarije EU i specijalna predstavnica EU na Kosovu Natalija Apostolova, šefovi misija iz EU, ambasadori Norveške, Švajcarske i Ujedinjenog Kraljevstva, šef Evropske banke za obnovu i razvoj za Kosovo, kao i državni menadžer Svetske banke, stoje uz narod Kosova u ovim vremenima izazova i odlučni su da nastave sa podrškom za Kosovo da prevaziđe ovu krizu.\n“Mi cenimo za sada delotvorno upravljanje krizom zbog Covid-19 od strane tehničke vlade i naroda Kosova. Sada je od najveće važnosti da svi poštuju vladine uredbe za prevenciju širenja virusa”, navedeno je zajedničkom saopštenju.\nKako ističu veruju da, u vreme velike neizvesnosti, svi akteri treba da ostave po strani razlike i da zajedno rade za dobrobit naroda.\n“Pozdravljamo sve prilike i mogućnosti za zajedničku diskusiju u odgovarajućim institucijama po pitanju mera koje su neophodne da bi se odgovorilo na izazov koji predstavlja Covid-19, što uključuje i ratifikaciju finansijskih aranžmana dogovorenih sa EU, zemljama članicama, drugim međunarodnim finansijskim institucijama, kao i nacionalnih mera za rešavanje zdravstvene i ekonomske krize”, ističe se u saopštenju.\nZvaničnici pozivaju sve strane da kao prioritet stave zdravlje građana i pozdravljaju sve prilike i mogućnosti za međunarodnu i regionalnu saradnju koja za cilj ima spašavanje života i zaštitu stanovništva od pandemije.\nKako zaključuju slobodan regionalni protok medicinskih zaliha i osoblja je ključan za uspeh ovog poduhvata.


UŽIVO: Protesti u Londonu, demonstranti traže Kameronovu ostavku - Sputnjik Srbija\nUŽIVO: Protesti u Londonu, demonstranti traže Kameronovu ostavku\n13:01 09.04.2016 (osveženo 18:16 09.04.2016) Preuzmite kraći link\nProtesti su izbili kao posledica afere „Panamski papiri“, u kojima se pominje i Kameronova porodica i njihova svojina.\nProtesti se organizuju putem društvenih mreža pod oznakom "Kamerone, podnesi ostavku" i "Zatvoriti poreske rupe" i dobili su podršku ličnosti kao što su Edvard Snouden, Lili Alen i drugi.\nMediji navode da su protesti zakazani za danas pred podne u Vajtholu i, kako navode organizatori, mogu trajati satima ili čak danima. Više od 20.000 ljudi prijavilo je na društvenim mrežama da dolazi na protest.\n"Da li premijer Kameron misli da smo glupi", napisala je jedna od organizatora Abi Vilkins.\nVilkinson je dodala da, dok Kameron "drži predavanja o teškim merama dok ukida subvencije za invalide i druge socijalne katergorije", s druge strane učestvuje u ofšor poslovanju.\nU četvrtak je premijer priznao da su on i njegova žena prodali akcije za više od 30 hiljada funti iz fonda koji je u Panami osnovao njegov otac, koji je preminuo 2010.\nProtest će biti prekinut tek nakon Kameronove ostavke, izjavili su organizatori.\nDejvid Kameron, Velika Britanija, protest, Evropa


Moderno dečije igralište za najmlađe Apatince\nNakon izgradnje i kompletnog opremanja jaslica, kao i renoviranja obdaništa u Prigrevici, apatinske medije je na današnjoj konferenciji za štampu zanimalo šta je dalje u planu za naše najmlađe sugrađane.\n„U planu je realizacija projekta izgradnje dečijeg igrališta, koje će biti potpuno drugačije od svega što smo imali priliku da vidimo ne samo u našem gradu, već na teritoriji Srbije. Radi se o modernom projektu mladog apatinskog arhitekte Stefana Šćekića“, kaže zamenica predsednika opštine Dubravka Korać.\nU planu je da radovi počnu u maju mesecu, nakon čega će građani Apatina i njihovi najmlađi dobiti lepo i moderno dečije igralište u Bloku 112.\n„Osim dvorišta vrtića, Apatin nema mnogo igrališta za decu u širem centru grada, te je ovo lepa prilika da deca i njihovi roditelji dobiju mesto za kvalitetno provođenje slobodnog vremena napolju. U sklopu igrališta je predviđen i prostor za roditelje, odnosno bake i deke“, rekla je Dubravka Korać.\nViše iz ove kategorije « Predstavnici Apatina boravili u Mađarskoj na sastancima i radionicama projekta "Evropski Amazon"\tLiberland kupio restoran "Plava ruža" u Apatinu »


Iz prodaje povučeno mlijeko „Dar prirode“ - Portal 072info\nIz prodaje povučeno mlijeko „Dar prirode“\n15. Novembra 2013. Vrijeme objave: 15:08 sati\nIz kompanije, marketa i prodavnica, kao i iz Prerade i prometa mlijeka d.d. Tuzla obavijestili su danas potrošače da iz prodaje povlače trajno mlijeko “Dar prirode” koje je u sebi sadržavalo 2,8 posto mliječne masti, s rokom upotrebe do 15. januara 2014. godine koje je pakovano u tetrapak ambalažu.\nKako stoji u saopćenju za javnost ove kompanije naglašava se jedna bitna sekvenca, a to je da je u uzorcima navedenog mlijeka na analizi potvrđena čak i prisutnost mezofilnih areobnih bakterija, koje u potvrđenom broju nisu štetne za zdravlje potrošača.\nPrisutnost za zdravlje štetnih patogenih mikroorganizma ipak nije bila ustanovljena.\nIz ove kompanije sve potrošače mole da navedeno mlijeko vrate na prodajna mjesta, te da zbog toga pokušavaju da zaštite potrošače.\nTragična ljubavna priča Amerikanke i Britanca u BiH\nBEOGRAD: Tradicionalni koncert „Veče sevdaha“ u Sava Centru


Prikaz govora poslanice Selma Kučević\nDame i gospodo narodni poslanici, poštovani predsedniče, ja svoje pitanje danas upućujem ministarki privrede, gospođi Tanasković.\nU proteklom periodu mnogo toga smo mogli čuti o stanju ljudskih prava u Republici Srbiji. Nažalost nije bilo mnogo pozitivnih, a ni reprezentativnih stvari koje bi Srbiju učvrstile na tom njenom evropskom putu.\nVeoma zabrinjavajuća situacija u kojoj se nalaze nacionalne manjine, a dodatno je pogoršana pandemijom Kovida – 19, gde je još i relevantni faktori u zemlji svojim izjavama dodatno produbljuju jaz i daju materijal za još dosta negativnih izveštaja o stanju demokratije i ljudskih prava u Republici Srbiji.\nDakle, stoga ja tražim objašnjenje od ministarke Atanasković da mi objasni šta znači, citiram – žao mi je što sada tu nije predstavnik Sandžaka, ali sam htela da ga zamolim i upozorim da vrši malo agitaciju usmeravanje svojih sunarodnika za imunizaciju, za vakcinaciju, jer kod njih je najmanji broj ljudi koji su prihvatili vakcinaciju da biste mogli da imate svu pomoć i što se tiče investicija i drugih pomoći iz naših projekata. Ne mogu ni svoje ljude da ugrozim, da dovedem u takvu sredinu, čak i medicinsko osoblje odbija da se vakciniše.\nOnda, povodom investicija u delu muslimanskog stanovništva, hoću da vam kažem, da imate mogućnost da dobijete pomoći sve, ali morate i vi da budete na liniji, mislim da ste me razumeli.\nDakle, smatram izuzetno neprimerenim da bilo ko, a pogotovo jedan ministar u Vladi, ljude klasifikuje i deli po verskom i nacionalnom, a nisam čula da je ijedan drugi kraj bio uslovljen na ovaj način. Stoga moram da podsetim gospođu Atanasković i to da je Sandžak multinacionalna oblast, da je u Sandžaku tolerancija tradicija i da svaki pojedinac ima svoja verska, nacionalna, kulturna, lična i kolektivna osećanja i da se u to ne dira.\nMinistarka privrede obrazlaže da je odustala od posete gradovima Sandžaka iz razloga slabog odziva na vakcinaciju, te da građani imaju mogućnost na pomoć, ali da je ta mogućnost uslovljena. Ja zaista želim da verujem da je ministarka u tom momentu zaboravila da građani Sandžaka, kao i svi ostali građani Srbije plaćaju porez, PDV, takse i ostale obaveze koje su zakonom propisane, stoga na osnovu svega toga građani Sandžaka imaju svoja prava, prava koja ne mogu i ne smeju biti ni na koji način uslovljena, samim tim ni ograničena što bi jedan ministar u Vladi trebao da zna.\nKada govorim o Sandžaku moram da spomenem i to da su građani Sandžaka apsolutno slobodni, slobodnu su da odaberu način i metod imunizacije. Dakle, ukoliko žele vakcinu onda su apsolutno slobodni da istu i prime. Takođe, ukoliko žele prirodnu imunizaciju, mi ćemo ih u tome apsolutno podržati zato što se sami zalažemo za prirodnu imunizaciju.\nDakle, sve što sam već rekla takođe se odnosi i na medicinske radnike iz razloga što su to ljudi koji imaju svoje stručno znanje i obrazovanje, te na osnovu kojeg će donositi odluke o sopstvenoj imunizaciji.\nŽelim da ministarka privrede shvati da stvari u Sandžaku ne funkcionišu na ovaj način, pogotovo ne funkcionišu ovakvim uslovljavanjem i ograničavanjem, te je pozivam da se izvini građanima Sandžaka zbog ovakvog načina ophođenja i zbog uslovljavanja, te da na temelju dijaloga i dobrih odnosa stavimo tačku na ovakav način komunikacije, te da mnogo više vremena pričamo o projektima i o problemima sa kojima se građani Sandžaka suočavaju.\nMnogo je problema o kojima možemo razgovarati. Zaista smatram da je apsolutno nedopustivo da na teritoriji opštine Sjenica, planina Giljeva koja je oaza za uzgoj stoke, gde cirkuliše Karajukića Bunari, Doliće, Crvsko, Trijebine, Buđevo, Raždaginja, Dujke više od pola godine je bez električne energije i vodosnabdevanja.\nTakođe, ako govorimo o putevima, putevi su izuzetno loši, pogotovo putni pravac Sjenica-Prijepolje, zatim na području Kladnice ima preko 200 kilometara ne asfaltiranih puteva. Zatim, kako regionalni, tako i lokalni putevi su u katastrofalnom stanju. Ako govorimo o školama, imamo mnogo škola koje su starije i ne obnovljene.\nStoga, ja pozivam gospođu Atanasković da obiđe gradove Sandžaka što pre kako bi problem elektroenergetske i vodoprivredne mreže što pre dobio svoj epilog kako bismo građanima omogućili adekvatne uslove, osnovne uslove za život i razvoj grana privrede koje su od egzistencijskog značaja za ovaj kraj. Zahvaljujem.\nDame i gospodo narodni poslanici, poštovani predsedniče, dakle, u poslednje vreme imamo priliku da puno toga čujemo o planu optimizacije mreže ustanova zdravstvene zaštite ili kako ga stručno nazivaju – master plan zdravstva.\nOvaj plan ima za cilj unapređenje kvaliteta, dostupnosti i efikasnosti zdravstvene zaštite i u skladu je sa potrebama građana i najvišim međunarodnim standardima.\nNacrtom plana predviđeno je ukidanje sekundarne i polikliničke zdravstvene zaštite Domu zdravlja opštine Tutin. Dakle, na samom početku dolazimo do kontradiktornosti. Zar nije apsurdno govoriti o dokumentu koji treba da bude u skladu sa najvišim međunarodnim standardima, a zapravo, predviđa ukidanje i otežavanje već dovoljno teških usluga i uslova zdravstvene zaštite.\nOpština Tutin, kao i građani ove opštine, su već godinama unazad znatno oštećeni kada je u pitanju donošenje zakona i dokumenata kojima se tiče ukidanje i izmeštanje ustanova i institucija.\nTakođe, u poslednje vreme puno se govorilo o Kliničkom centru u Novom Pazaru, čak nas je i ministar finansija, prilikom rasprave o budžetu, ubeđivao da je taj projekat zapravo predviđen budžetom.\nMeđutim, umesto kliničkog centra u Novom Pazaru, formiran je zdravstveni centar. Pa, mene zanima ko će sada da objasni građanima Novog Pazara zašto su obmanjivani mesecima unazad i zašto nije klinički već zdravstveni centar?\nTakođe, kada govorimo o opštini Tutin, onda treba spomenuti i to da je ovo opština koja dakle spada u red najvećih opština ove države, nerazvijenih opština i broji oko 32.000 stanovnika. Dijaspora ove opštine obezbedila je veoma značajna sredstva i medicinske aparate među kojima i CT skener, najnovije generacije, kao i mobilni i digitalni rendgen aparat, zatim vozila hitne i ambulantne pomoći, kao i sredstva za rekonstrukciju svih zdravstvenih stanica i ambulanti u ovom gradu.\nDakle, problemi sa kojima bi se morali suočiti građani ove opštine, ukoliko dođe do ukidanja sekundarne i polikliničke zdravstvene zaštite, zaista mogu biti nemerljivih razmera i to je nešto protiv čega ćemo se mi kao građani ove opštine najsilnije boriti.\nDakle, svi porođaji odvijali bi se u Novom Pazaru, što predstavlja izuzetno veliki problem kada govorimo o pacijentkinjama koje dolaze sa terena iz razloga što zbog brzine porođaja one neretko čak i ne stignu do našeg porodilišta. Sad da ne spominjem tu udaljenost Novi Pazar – Tutin, pa onda najudaljenije selo, opštine Tutin do Novog Pazara. Dakle, govorimo o broju od oko 80 km samo u jednom pravcu.\nTakođe, hospitalno lečenje dece bilo bi izmešteno u Novom Pazaru, kao i hospitalno lečenje internističkih pacijenata.\nTakođe, kompletna stomatološka služba bila bi izmeštena u Novi Pazar iz razloga što su svi naši stomatolozi specijalisti.\nZakazivanje pregleda kod specijalista u zdravstvenom centru je već sada jedan od gorućih problema iz razloga što se na njih čeka već mesecima.\nO troškovima koje će da iziskuje ovaj i ovakav nacrt plana ukoliko se usvoji onda najbolje i da ne govorim, iz razloga što ću probuditi bes i gnev građana ove opštine u zdravstveni sistem, u samu državu i razočarenje zbog otežavanja već dovoljno loših uslova.\nTakođe, moram da spomenem i to da su svi relevantni politički subjekti koji deluju na teritoriji ove opštine, kao i privredni subjekti, nevladin sektor usaglasili i uputili inicijativu za dobijanje statusa zdravstvenog centra opštine Tutin.\nDakle kao opština koja je izuzetno razuđena i opština koja već godinama u nazad beleži pozitivan prirodni priraštaj, opština koja raspolaže svim vrstama specijalizacije takođe ima broj stanovnika koji je i veći nego što, recimo, imaju neke opštine koje su već dobile status zdravstvenog centra. Dakle, uz ispunjavanje tih najvažnijih kriterijuma, kao što je geografski, demografski, profesionalni, onda prostorni kapaciteti i slično, građani ove opštine odbijaju obrazloženje da zbog nedovoljno velike prostorne udaljenosti od susednog zdravstvenog centra ne mogu da imaju zdravstveni centar u svom gradu i ne mogu da se leče u svom gradu.\nZbog toga ja postavljam pitanje gospodinu Lončaru da li će on zaustaviti ovaj talas nepravde koji, dakle, pri svakom naletu kažnjava građane opštine Tutin ukidanjem i izmeštanjem ustanova i institucija, kao što je to u ovom slučaju predviđeno pripajanje susednom zdravstvenom centru? Te, da li će se on i lično založiti da zbog svega navedenog ovaj dom zdravlja dobije status zdravstvenog centra?\nDame i gospodo narodni poslanici, poštovani predsedniče, ja svoje pitanje postavljam ministru zdravlja, gospodinu Lončar.\nU jeku pandemije koja je obuhvatila celu državu sandžačke opštine beleže katastrofalne posledice ove pošasti. Ministar je prilikom posete i u usmenom obraćanju odobrio zapošljavanje radnika u domu zdravlja ove opštine, međutim u praksi to do sada nije realizovano.\nOpština Tutin, iako spada u red najnerazvijenih opština i najsiromašnijih opština izdvaja veliki procenat svog budžeta za finansiranje medicinskih radnika i rad primarne zaštite kako bi svojim građanima omogućila adekvatnu zdravstvenu zaštitu.\nTakođe, i rad terenskih ambulanti koje, dakle, opslužuju i po nekoliko hiljada građana, takođe finansira opština Tutin iz svog budžeta.\nObzirom da već godinama unazad nije došlo do zapošljavanja u domu zdravlja ove opštine, pa čak ni do popunjavanja upražnjenih radnih mesta prilikom odlaska u penziju, na specijalizaciju domu zdravlja ove opštine i te kako fali kadar.\nOmladina, mladi lekari, zdravstveni radnici odlaze usled nedostatka motivacije, odlaze u inostranstvo u potrazi za svojim poslovnim i egzistencijalnim rešenjem.\nZaista moram da spomenem i to, da dijaspora ove opštine ulaže izrazito velike napore kako bi građanima opštine Tutin obezbedila adekvatnu zdravstvenu zaštitu. Njihova pomoć ogleda se u nizu aktivnosti, kao što je doniranje raznih aparata, skenera, rendgena, a takođe, izgradnja i opremanje dijagnostičkog centra.\nIako su pre par dana odobrena neka radna mesta, i to dva, za dva lekara i dva radna mesta za zdravstvene radnike sa srednjom stručnom spremom, to je apsolutno nedovoljno za funkcionalan i adekvatan rad ovog doma zdravlja.\nStoga, ja postavljam pitanje gospodinu ministru – da li će on ispuniti svoja obećanja koja su već u nekoliko navrata izrečena, kako u julu mesecu 2020. godine, takođe i 2019. godine, pri formalnoj poseti ovom domu zdravlja, te odobriti neophodna radna mesta za funkcionalan i adekvatan rad ove ustanove, te omogućiti građanima ove opštine jedan skroman i dostojanstven zdravstveni sistem? Zahvaljujem.\nPoštovane koleginice i kolege narodni poslanici, poštovana predsedavajuća, na samom početku želim puno sreće u radu ovom plenumu u novoj kalendarskoj godini i nadam se da je barem neko od nas ove praznične dane proveo u miru i dostojanstvu.\nGrađani Sandžaka, a kako čujem i još nekih delova Srbije, prethodne dane nisu proveli niti u miru a ni u dostojanstvu, već u totalnom mraku.\nDame i gospodo, na samom početku želim da vas upoznam sa situacijom u Opštini Tutin, gde je u periodu od 24. do 28. decembra 2020. godine došlo do prekida električnom energijom celokupnom seoskom području ove opštine. Zatim, u periodu od 26. do 30. decembra čak 40% seoskog područja bilo je isključeno.\nPojedina sela su čak i po 20 dana bila bez električne energije. U ovom periodu neredovno bilo je i snabdevanje u gradskom području.\nJa moram spomenuti i to da je prilikom uključivanja dalekovoda došlo do velikih kvarova i ogromne materijalne štete u mnogim domaćinstvima, pogotovo kada su u pitanju štete na kotlovima za grejanje usled niskog napona.\nJa smatram da je neophodno pronaći adekvatan način i nadoknaditi štetu ovim građanima. Kod mnogih domaćinstava je, takođe, došlo i, usled prekida električne energije, do prekida vodosnabdevanjem, jer se pumpe za vodu pokreću na električnu energiju.\nKrivci i razlog za ovo katastrofalno stanje u 21. veku odgovorna lica u elektrodistribuciji nalaze u snegu i snežnim padavinama. Očigledno je da se nisu nadali snegu u decembru i zimi na Pešteru, pa je usled tih manjih padavina došlo do zakazivanja sistema električne mreže.\nDakle, pripremanje održavanja elektromreže ove godine je očigledno izostalo. Izuzetno loša elektromreža onemogućava građane ove opštine da u 21. veku imaju osnovne uslove za život.\nKao predstavnik građana sa teritorije ove opštine imam obavezu da pozovem sve relevantne faktore da se uključe u rešavanje ovog problema, a pogotovu Ministarstvo energetike, obzirom da je došlo do ugrožavanja jednog od osnovnih ciljeva energetske politike Republike Srbije.\nMislim da je totalni apsurd govoriti o energetskoj stabilnosti dok pojedini delovi ove zemlje grcaju u mraku. Stoga ja postavljam pitanje gospođi Mihajlović, ministru energetike – na koji način će ona pokušati da reši problem snabdevanja električnom energijom ovog područja, jer mi ne smemo dozvoliti da sneg i padavine utiču, odnosno dovode do prekida snabdevanja električnom energijom.\nOčekujem od vas da u najkraćem roku pošaljete stručne ljude na ovo područje i što pre rešite ovo pitanje koje je od egzistencijskog značaja. Privremenim merama neophodno je rešiti urgentno ovo pitanje i omogućiti građanima ove opštine da se što pre vrate svojim svakodnevnim obavezama, a smatram da ne treba ni bežati od rekonstrukcije elektromreže koja se nameće kao trajno rešenje za ovaj problem. Zahvaljujem.\nPoštovani predsedavajući, uvažene dame i gospodo, svoje pitanje postavljam ministarki pravde, gospođi Maji Popović. Naime, u okviru reforme pravosuđa koja je sprovedena na teritoriji Republike Srbije, a koja je počela sa primenom 1. januara 2019. godine, prema Zakonu o sedištima i područjima sudova i javnih tužilaštava, formiran je Prekršajni sud u Novom Pazaru za grad Novi Pazar i teritoriju opštine Tutin, a sa Odeljenjem u Tutinu. Takođe, formiran je Osnovni sud u Novom Pazaru, a u okviru njega sudska jedinica u Tutinu. Ukinuto je javno opštinsko tužilaštvo i osnovano u Novom Pazaru za teritoriju grada Novog Pazara i opštine Tutin.\nObzirom da je prošla već decenija rada po ovoj organizaciji pravosudnih organa, mi smo se nekoliko puta obraćali, kako ovom parlamentu, takođe Vladi, ministrima i svim ostalim organima, ali do sada nismo naišli ni na kakvo razumevanje.\nAnalizirajući prednosti i nedostatke koji su se pokazali za ovo vreme, opravdano se može postaviti zahtev za formiranje samostalnog prekršajnog suda za teritoriju opštine Tutin, osnovnog suda za teritoriju opštine Tutin, kao i opštinskog javnog tužilaštva za teritoriju opštine Tutin. U prilog tome govore sledeći argumenti.\nNaime, za obe vrste sudova, kao i za opštinsko javno tužilaštvo postoji sasvim dovoljan broj predmeta, kao i za samostalno funkcionisanje tih sudova i za potrebnu opterećenost svakog sudije ponaosob. Takođe, treba napomenuti da su sudovi opremljeni sa sudskom zgradom, kao i sa svom neophodnom opremom za samostalno funkcionisanje istih.\nMoram napomenuti da određeni broj sudija, kao i ostalih radnika, svakodnevno ili nekoliko dana u nedelji putuje do Novog Pazara, s tim da je ta putna infrastruktura nadaleko svima poznata, čija će se rekonstrukcija verovatno preneti na sledeće dve godine, što dodatno utiče na povećanje sredstava i troškova. U praksi se i doista pokazalo kao izuzetno loše rešenje dosadašnja organizacija pravosuđa, jer je otežana komunikacija između sedišta suda i sudske jedinice, odnosno Odeljenja u opštini Tutin.\nTakođe, iz administrativnih razloga, svi tužbeni zahtevi, svi pisani akti koji se odnose na odeljenje u Tutinu moraju fizički dostaviti sedištu suda u Novom Pazaru radi zavođenja, a potom se moraju fizički dostaviti u sudskoj jedinici, odnosno odeljenju u opštini Tutin. Takođe, svi pisani akti koji se donose, odluke, rešenja, presude i sve ostalo se mora dostaviti sedištu u Novom Pazaru, radi razvođenja u glavni upisnik. Sve je to zaista velika oblast da bi se dostava vršila preko redovne pošte.\nAko u obzir uzmemo geografske odlike i karakteristike opštine Tutin, koja spada u izuzetno veliku opštinu, jedna od većih opština u Republici Srbiji, koja se prostire preko 741 km kvadratni, to je brdsko-planinsko područje, izuzetno razuđeno, dakle, naselja su udaljena, kako međusobno tako i od opštine Tutin, a sve vam ovo govorim iz razloga što ukoliko jedna od tih stranaka koja je izuzetno udaljena od opštine Tutin ima potvrdu da pribavi uverenje da nije krivično osuđivana, onda ona mora da prođe 80 km samo u jednom pravcu, dakle 160 km u oba pravca. Da ne govorim sad o tom zimskom periodu, kad su sva ta područja bukvalno odsečena zbog izuzetno loših klimatskih uslova i jakih i oštrih zima.\nOpština Tutin se nalazi na jugozapadu Republike Srbije i samim tim graniči se sa Crnom Gorom, kao i sa Kosovom. Ta granična linija sa Crnom Gorom i administrativna linija sa Kosovom, slobodno mogu reći da su izvor mnogih nedozvoljenih radnji koje mogu biti kvalifikovane kao privredni prestupi, prekršaji, pa i krivična dela, a u svakom slučaju na organima pravosuđa je da u takvim postupcima hitno postupa.\nNaime, ako mi kao demokratsko društvo hoćemo da učinimo da je pravda dostupna svim građanima ove države i da se preko institucija pravosuđa pruži zaštita građanima, zaštita javnog reda i mira, javne bezbednosti, javnog poretka, uopšte, biće to daleko efikasnije ukoliko u opštini Tutin postoji samostalni osnovni sud, prekršajni sud i javno tužilaštvo za teritoriju opštine Tutin. Ja ne vidim razlog, ako u susednim opštinama, čak manjim opštinama, postoje ti sudovi, zašto bi onda građani ove opštine bili diskriminisani po bilo kom osnovu?\nIz napred navedenog, postavljam pitanje resornoj ministarki – da li će i kada, na koji način, pravdu približiti svim građanima ove države, te samim tim i građanima ove opštine vratiti sudove i javno tužilaštvo? To je svakako opština koja spada u red najnerazvijenih i najsiromašnijih. Zahvaljujem.


Plan Prištine: Izbori, neredi, pa upada ROSU? | vijesti.in.rs\n10 Apr 2019 - 11:36\nRaspisivanjem izbora za predsjednika četiri opštine na sjeveru Kosova sa srpskom većinom privremene kosovske institucije pokušavaju da destabilizuju predstavnike Srba, čime nastaje opasnost da krenu protesti, a onda i nasilje, piše danas Politika.\nNaime, ako Srpska lista, za koju je na poslednjim izborima glasalo oko 90 odsto Srba, bojkotuje majske izbore, to, bi, kako saznaje Politika, moglo da dovede do intervencije policije Rosu na sjeveru KiM, a zašta bi Priština onda optužila lokalne Srbe i Beograd.\nPolicijsku intervenciju na sjeveru Priština bi iskoristila da zauzme "Trepču", kao i sve administrativne prelaze i da sve što su posljednjih nedjelja kosovski specijalci vježbali u Sjevernoj Makedoniji primjeni na terenu, piše Politika.\nList podsjeća da su predsednici četiri opštine na sjeveru u novembru podnijeli ostavke pošto je vlada u Prištini uvela taksu od 100 odsto na srpske proizvode.


Milanović prvi predsednik koji ne ide na konstitutivnu sednicu Sabora\nIzvor: B92, 20.Jul.2020, 07:45\nZagreb -- Zoran Milanović neće prisustvovati konstitutivnoj sednici Sabora u sredu, čime će postati prvi predsednik u istoriji koji neće doći na konstitutivnu sednicu.\nKako je rečeno Jutarnjem listu u kabinetu Milanovića, uz obrazloženje da je donošenjem Odluke o sazivanju prve sednice Hrvatskoga sabora, Milanović ispunio svoju Ustavom predviđenu ulogu.\nZbog epidemijskih okolnosti na konstitutivnu sednicu bili su pozvani samo predsednik Hrvatske, predsednik >> Pročitaj celu vest na sajtu B92 << Vlade Andrej Plenković, predsednik Vrhovnog suda Ðuro Seša, koji je ujedno i predsednik Državne izborne komisije, kao i predsednik Ustavnog suda Miroslav Šeparović.\nBivša direktorka Državnog protokola i šefica protokola predsednika Hrvatske, Milada Privora. izjavila je da je tačno da su svi dosadašnji predsednici prisustvovali konstitutivmnoj sednici Sabora i da je ovaj potez predsednika svakako neuobičajen.\n12:56: "Kupovina aviona rešenje za male zemlje"\n12:55: Kako funkcioniše prevoz za osobe sa invaliditetom u Beogradu\n12:55: Beč: Ulica lepog fenjera i ružne zveri


izvor: rfe foto: rse 24.01.2018\nEksperiment Fejsbuka u Srbiji prepolovio je vidljivost informativnih onlajn medija i usmerio korisnike da se više angažuju ako žele da isprate relevantne vesti, ocenili su sagovornici Radija Slobodna Evropa.\nTri meseca od početka test faze u Srbiji i još pet zemalja, u kojoj su na toj društvenoj mreži razdvojeni privatni i poslovni sadržaji, Fejsbuk je najavio da sličnu promenu uvodi u celom svetu.\n"Mislim da smo ovim eksperimentom počeli da živimo virtuelnu stvarnost zbog koje smo možda mi u Srbiji i priglili Fejsbuk u toj meri", kaže novinar Denis Kolundžija.\nOva promena negativno se odrazila na onlajn medije u Srbiji i ostalih pet oglednih zemalja gde je zabeležen drastičan pad interakcija sa korisnicima Fejsbuka. Pa je, kako je na primer pisano u Slovačkoj, doseg manjih i siromašnijih sajtova na toj društvenoj mreži opao i do 80 odsto.\nBojan Cvejić, urednik sajta lista Danas, kaže da je od uvođenja novog pravila broj ulazaka na portal tih novina preko Fejsbuka opao za 50 odsto.\n"Doseg na Fejsbuku nam je sada manji za čak 50 do 60 odsto, jer se naši sadržaji ne objavljuju na početnoj strani u 'njuz fidu' (news feed) nego u posebnoj rubrici 'eksplor fid.' (explore feed) Ipak, te brojke se malo popravljaju u poslednjih mesec dana jer se verovatno korisnici polako navikavaju da postoji i `eksplor fid", navodi Cvejić.\nZvaničnih podataka o broju korisnika Fejsbuka u Srbiji nema, ali neka lokalna istraživanja na osnovu pojedinih platformi za analitiku društvenih mreža govore da se radi o čak 50 odsto populacije, što bi bilo 3,5 miliona naloga, mada pojedini internet eksperti smatraju da je ta brojka i daleko iznad četiri miliona.\nUkoliko je zaista bar svaki drugi stanovnik Srbije na Fejsbuku, stručnjaci za društvene mreže pretpostavljaju da je to bio jedan od razloga što je, pored Šri Lanke, Bolivije, Slovačke, Gvatemale i Kambodže, odabrana za probu novog načina deljenja vesti na stranicama Fejsbuka u kom se na "njuz fidu" pojavljuju samo objave prijatelja i plaćeni postovi, dok se u posebnoj rubrici "eksplor fid" nalaze sadržaji medija, kompanija i drugih poslovnih organizacija.\nEvidentno je, kaže Ilir Gaši iz Grupe za slobodu medija, da važne informacije sada uveliko ostaju po strani.\n"Ako neki sadržaj pomerite u drugi plan neminovno je da biva dostupan manjem broju ljudi. Tako da je sa ovim promenama sigurno došlo do smanjenja kvaliteta informisanja. Ovde pre svega govorimo o informacijama koje su distribuirali nezavisni, neprofitni i alternativni mediji, nevladine organizacije, odnosno izvori koji su u Srbiji nosioci kritičkog načina razmišljanja, a koji nemaju pristup resursima koje imaju veliki mejnstrim mediji", navodi Gaši.\nSa druge strane, savetnik za poslovnu primenu interneta Dragan Varagić smatra da testiranje u Srbiji korisnike Fejsbuka nije preterano pogodio.\n"Mnogi su se brzo prilagodili Fejsbuku bez vesti na početnoj stranici, pa su posle nekog vremena počeli da koriste i tu famoznu `raketu` koja označava novu rubriku jer im je postalo dosadno da gledaju samo objave privatnih korisnika. Problem je u tome što taj sistem koji koristi Fejsbuk, ali i druge društvene mreže, vam daje potpuno nerealnu sliku. I ljudi su još manje informisani nego kada su postojali samo tradicionalni mediji", kaže Varagić.\nSrbija je, prema poslednjem izveštaju organizacije Reporteri bez granica, po slobodi medija na nezavidnom 66. mestu u svetu na listi od 180 zemalja, na kojoj se države rangiraju po stepenu pritisaka na medije i napada na one koji najviše kritikuju vlast. U situaciji u kojoj pet od šest zemalja obuhvaćenih eksperimentom ima problem sa medijskim slobodama, kaže Ilir Gaši, nije dovoljno obrazloženje da se radi o privatnoj kompaniji koja ima pravo na svoje poslovne odluke.\n"To je u jednoj meri tačno ali postoji nešto što se zove društvena odgovornost. Ako si najkorišćenija platforma za komunikaciju na svetu, imaš i odgovornost u vezi sa tim. Trebalo bi da budeš svestan posledica koje možeš da napraviš promenom nekog algoritma i moraš da se ponašaš tako da ne ugroziš krhke medijske sisteme u zemljama kao što je Srbija", smatra Gaši.\nPrvi čovek Fejsbuka, koji koristi dve milijarde ljudi na planeti, Mark Zakerberg pre desetak dana najavio je velike promene na toj društvenoj mreži tako što će prioritet biti postovi prijatelja i porodice:\n"Stvorili smo Fejsbuk kako bi pomogli ljudima da ostanu povezani i da postanemo bliži sa onima koji su nam važni. Ali u poslednje vreme dobili smo povratne informacije od naše zajednice da javni sadržaji, kao što su objave kompanija, brendova i medija, zagušuju privatne trenutke koji nas vode uzajamnom povezivanju", napisao je Zakerberg koji je objavio da očekuje da će, nakon ove promene, vesti činiti oko četiri odsto `njuz fida`, umesto dosadašnjih pet odsto.\nU kompaniji Fejsbuk rekli su da su uvereni da je izmena dugoročno isplativa i da im je najvažnija sreća korisnika koji žele više objava prijatelja, a manje lažnih vesti i plaćenog sadržaja.\nOva vest, smatra Dragan Varagić, znači da je Fejsbuku eksperiment uspeo.\n"Firme u državama testiranja počele su drastično više da troše na reklamiranje na Fejsbuku zbog toga što im je smanjena vidljivost. Toj mreži ovo je i bio cilj, i to je otprilike to", navodi Varagić.\nOko 68 odsto domaćinstava u Srbiji poseduje računar i internet priključak, pokazalo je poslednje istraživanje Republičkog zavoda za statistiku, što bi trebalo da bude solidna baza za dobru obaveštenost, pa i u situaciji kada Fejsbuk menja uređivačku politiku stranice.\nJedino je pitanje, smatra novinar Denis Kolundžija, da li ljudi žele da budu informisani:\n"Živeli smo mi i bez Fejsbuka. Ljudi znaju gde i kako mogu da se informišu. Samo je pitanje njihove volje da otkucaju URL i dođu na odgovorajući portal gde će se informisati. To je ovde suština", navodi Kolundžija.\nU listu Danas, koji važi za odmeren i nezavisan medij, kažu da stepen komunikacije sa čitaocima zavisi i od političkih okolnosti i kvaliteta sadržaja koji se publici nudi.\n"Kako se bliže izbori u Beogradu interakcija sa čitaocima, broj komentara i lajkova, veća je nego što je bila kada je Fejsbuk uveo novo pravilo", naglašava Bojan Cvejić.\nKao najvažnije Ilir Gaši ističe da informacije moraju biti dostupne svima.\n"Ako su vesti manje dostupne manji broj ljudi ih konzumira. Tako da možemo da govorimo o negativnim posledicama eksperimenta u Srbiji. Možda je pozitivno što će neke od medija ovo nagnati da razmišljaju o alternativnim taktikama. Ali mislim da će mnogi najpre trpeti štetu, jer su za razvoj novih strategija potrebni vreme i resursi koje mnogi nemaju", zaključuje Gaši.\nEpilog je, smatra Bojan Cvejić iz "Danasa", da će sada mediji morati da izdvajaju više sredstava za promociju sadržaja na Fejsbuku.\n"Pored toga trudićemo se da imamo što bolji sadržaj kako bi on bio više deljiv na društvenim mrežama", zaključuje Cvejić.\nPojedini internet mediji u Srbiji apelovali su da Fejsbuk odustane od promena ali ukoliko one budu implementirane za stalno, kako su zaključili neki marketinški stručnjaci, moraće da se posvete novim strategijama za nastup na društvenim mrežama, kvalitetnijem stvaranju sadržaja i planiranju budžeta za oglašavanje.\nPosao za 1.000 istraživača\nZajednički izumi vode u budućnost\nEpidemiolog Radovanović: MMR vakcina nije uzrok autizma\n„Vikipedija“ poziva čitaoce da dopune biografije ličnosti iz SFRJ\nŽivi svet na Balkanu u opasnosti zbog hidroelektrana\nZavršetak studije o potencijalima digitalizacije u regionu početkom naredne godine\nSedamdeset godina Instituta za medicinska istraživanja\nUkupno 93 osobe obolele od malih boginja


Molltaler, Heiligenblutu - Skijanje za praznik Sretenje » skibus.rs\nAustrija » Grossglockner - Heiligenblut » Molltaler, Heiligenblut - Sretenje, 14-17. februar 2019.\n13. februar 2019, sreda\n14. februar, četvrtrak\n15. februar, petak\n17. februar, nedelja\n18. februar, ponedeljak\n- Smeštaj u 4-krevetnim sobama, 3 polupansiona + prevoz + 4-dnevni skipas - 335 evra.\n- Smeštaj u 3-krevetnim sobama, 3 polupansiona + prevoz + 4-dnevni skipas - 349 evra.\n- Smeštaj u 2-krevetnim sobama, 3 polupansiona + prevoz + 4-dnevni skipas - 365 evra.\nSopstveni prevoz: Za ovaj aranžman nema umanjenja vrednosti aranžmana ako se koristi sopstveni prevoz.\n- Prevoz na relaciji Beograd - Ragensdorf - Beograd, transferi do skijališta.


Srbija otvorila poglavlje 4 u pregovorima o članstvu s EU - Izazov\nNovi magazin 10. decembra 2019. 20:58\nVarheji je istakao da je njegov cilj ; da do kraja petogodišnjeg mandata nove Evropske komisije bar jedna zemlja Zapadnog Balkana bude spremna da uđe u članstvo Unije.\nTiti Tupurainen, ministarka za evropske poslove Finske, predsedavajuće EU, je, na konferenciji za medije, istakla da je otvaranje 18-og poglavlja u pregovorima sa Srbijom “snažan pozitivan signal celom regionu” i naglasila da je Evropska komisija upravo danas upoznala šefove diplomatija EU s inicijativom za jačanje procesa proširivanja.\nMinistarka Tipurainen je posebno podvukla da Srbija mora pokazati snažnu privrženost primeni vladavine zakona, a naglasila je i da je dijalog s Prištinom od bitne važnosti za napredak ka članstvu.\nVarheji je ukazao da se u dijalogu Beograda i Prištine mora naći miroljubivo, prihvatljivo rešenje za dve strane i ceo region.\nSrpska ministarka za evropske integracije Jadranka Joksimović je novinarima rekla da je otvaranje novog poglavlja važan događaj za Srbiju, iako u poslednje vreme atmosfera u EU nije bila naklonjena proširivanju.\nPo rečima ministarke Joksimović, otvaranje poglavlja o slobodnom prometu kapitala svedoči da Srbija napreduje u reformama, uključujući i vladavinu prava gde je ostvaren napredak, iako bi reforme mogle biti i uspešnije.\nOna je podvukla da je slobodan promet kapitala od velike važnosti za pravnu sigurnost i život građana i privrede, kao i za dolazak investitora.\nMinistarka Joksimović je istakla da je cilj Srbije da postigne održiv ekonomski model i demokratski razvoj koji će zemlji omogućiti da se uključi u članstvo Unije.\nKomesar Varheji je istakao da je Srbija načinila bitan napredak u reformi slobode protoka kapitala , većoj bezbednosti finansiranja i sprečavanju “pranja novca”, što je preduslov za dolazak investicija.\nVarheji je naglasio da je cilj Komisije i EU da bržim sprovođenjem reformi i jačanjem ekonomije i Srbiju i region što pre približi članstvu u Uniji, istakavši da Komisija to želi da ubrza.\nNa pitanje novinara albanskih medija kako Komisija i EU gledaju na ocene srpskih zvaničnika da je slučaj Račak bio lažan, a i da ima pokušaja osporavanja Srebrenice, ministarka Tupurainen je rekla da je bilo zločina, ali da se mora ići na pomirenje i da prošlost to ne sme ugroziti.\nVarheji je predočio da je pomirenje jedan od uslova za proširivanje, da u tome ima napretka, a rekao je i da srpske vlasti tu u punoj meri sarađuju s EU.,\nSrpska ministarka Joksimović je posebno podvukla da Srbija potpuno sarađuje sa Haškim sudom, i to mnogo više nego drugi iz regiona, a ukazala je na činjenicu da su u zatvoru tog suda završili mnogi bivši najviši srpski zvaničnici.\nOna je predočila da Srbija nikad neće moći da prihvati neka tumačenja događaja iz prošlosti, kako ih predstavljaju neki drugi u regionu.\nSusret iznad Crnog mora – ruski Suhoj ponovo presreo američke izviđačke avione\nVremenska prognoza – 8. avgust\nFBI uhvatio begunca iz zatvora posle 46 godina\nPod dejstvom alkohola i droge automobilom uletio u zgradu NLB banke\nBivši španski kralj Huan Karlos u Abu Dabiju\nPrekinuta rasprava u kosovskoj skupštini, DSK traži izmene nacrta…\nSusret iznad Crnog mora – ruski Suhoj ponovo presreo američke…\nLunić: Vlast iz Beograda želi da kontroliše sve pripadnike srpskog…\nKancelarija EU u Prištini: Predlog zakona o OVK podriva slobodu…\nNemačka i Francuska napustile pregovore o reformi SZO zbog nametanja…


U Crnoj Gori produžen policijski sat, ugostiteljski objekti rade do 18 sati - Novi list\n“Ove mjere treba da smanje kontakte kako bi spriječili dalje prenošenje infekcije i one su sa razlogom uvedene. Zaključili smo da je ovo mjera koja može pomoći u ovoj situaciji i vidimo da ih uvode i druge zemlje.\nSva ova situacija čini nas ranjivima jer svako novo odugovlačenje u sprečavanju širenja infekcije dovodi u pitanju i naš redovni život, mentalno zdravlje i fizičke sposobnosti“, rekao je vodeći crnogorski epidemiolog Boban Mugoša.\nDvije trećine kapaciteta predviđene za Covid pacijente u Kliničkom centru Crne Gore su iskorištene a tako je i u ostalim bolnicama u Crnoj Gori. Šef kriznog medicinskog stožera Nermin Abdić rekao je da je u Kliničkom centru u Podgorici na liječenju 91 pacijent, od kojih su čak 42 životno ugrožena.


Italija proterala ruske diplomate nakon špijunske afere – Zavera\nItalija je u sredu proterala dvojicu ruskih službenika nakon što je policija uhvatila kapetana italijanske mornarice kako Rusima prodaje tajne dokumente. Kapetan italijanske fregate uhapšen je u utorak uveče u Rimu nakon „tajnog sastanka“ sa ruskim vojnim oficirom, navodi se u policijskom saopštenju.\nPrema izveštajima medija, dvojica muškaraca srela su se na parkingu. Specijalna policijska jedinica zaustavila je obojicu, ali je uhapsila samo mornaričkog oficira, optužujući ga za predaju „poverljivih dokumenata“ u zamenu za novac. Službenik ruske ambasade je izbegao pritvor zahvaljujući diplomatskom imunitetu, saopštila je policija.\nItalijanski ministar spoljnih poslova Luiđi Di Majo uložio je formalni protest ruskom ambasadoru Sergeju Razovu u sredu ujutru. Diplomata je obavešten o „momentalnom proterivanju dvojice ruskih zvaničnika umešanih u ovu vrlo ozbiljnu aferu“, rekao je Di Majo. Eleonora Tafuro iz istraživačkog centra ISPI u Milanu, kaže da su takvi incidenti u Italiji vrlo retki. „Ovo je vrlo ozbiljno, i zaista nas vraća u period hladnog rata,“ rekla je za AFP.\nAgencija ANSA, pozivajući se na istražne izvore, identifikovala je mornaričkog oficira kao Valtera Biota i navela da je radio u jedinici za vojnu analitiku pri kancelariji načelnika generalštaba. Ta jedinica je obrađivala „sve poverljive i tajne dokumente“, uključujući i dosijee NATO-a, izveštava list Corriere della Sera. Takođe se navodi da je Biot dobio 5.000 evra u kešu od svoje ruske veze.\nZvaničnik NATO-a je sva pitanja preusmerio italijanskim vlastima, rekavši: „Ne komentarišemo obaveštajne incidente“. Kapetan mornarice je slikao tajne dokumente na ekranu svog računara i prebacivao ih na USB drajv koji je policija zaplenila, navodi novinska agencija AGI. U Londonu je britanski ministar spoljnih poslova Dominik Rab izrazio „solidarnost“ sa Italijom i osudio „štetnu i destabilizujuću aktivnost Rusije koja je ugrozila našeg NATO saveznika“.\nPolicija tvrdi da je osumnjičeni otkriven nakon duge istrage koju je vodila italijanska unutrašnja obavještajna služba AISI, uz podršku načelnika generalštaba. Moskva je trenutno upletena u niz sporova sa Zapadom, prevashodno zbog kažnjavanja opozicionara Alekseja Navaljnog, što je izazvalo sankcije EU protiv visokih ruskih zvaničnika. Iako članica Evropske unije i NATO-a, Italija je u najtoplijim odnosima sa Rusijom. Bivši premijer Silvio Berluskoni je lični prijatelj ruskog predsednika Vladimira Putina.\nPortparol Kremlja Dmitrij Peskov izrazio je nadu da će „pozitivna priroda rusko-italijanskih odnosa biti sačuvana“. Ruska ambasada u Rimu potvrdila je da je policija u utorak zaustavila radnika kancelarije njenog vojnog atašea, ali je rekla da je „neprimereno dalje komentarisati“. U kasnijoj izjavi, ambasada je izrazila „žaljenje“ zbog proterivanja dvojice saradnika vojnog atašea, ali nije pominjala moguće odmazde.\nTafuro smatra da će Moskva smiriti situaciju jer očekuje da EU odobri upotrebu ruske vakcine Sputnjik V. „Rusija snažno gura ovu agendu, a Italija često zastupa ruske interese,“ tako da bi narušavanje odnosa s Rimom „moglo biti kontraproduktivno“, rekla je analitičarka. Bugarska, članica EU i NATO-a poput Italije, proterala je prošle nedelje dvojicu ruskih diplomata nakon hapšenja šest osoba, uključujući i službenike ministarstva odbrane, zbog sumnji da su špijunirali za Rusiju.\nProšle nedelje je Kremlj izdao saopštenje u kojem se Putin požalio na „pogoršanje odnosa Rusije i EU“, za šta je okrivio „nekonstruktivnu i često agresivnu politiku naših partnera“. Tokom marta su odnosi Moskve i Vašingtona dodatno zaoštreni nakon što je američki predsednik Džo Bajden nazvao ruskog predsednika „ubicom“.\nTagovi:NATO, EU, Rusija, Italija, ambasada, oficir, diplomata, službenik, Sputnjik V


STEFANOVIĆ: Nijedan pripadnik MUP Srbije nije u Banjaluci | Banjaluka.net\nSTEFANOVIĆ: Nijedan pripadnik MUP Srbije nije u Banjaluci\nPotpredsjednik Vlade i ministar unutrašnjih poslova Srbije Nebojša Stefanović oštro je demantovao tvrdnje da su pripadnici MUP-a Republike Srbije bili prisutni na jučerašnjem protestu u Banjaluci.\n“Povodom informacija koje su se pojavile u delu javnosti da su pripadnici Ministarstva unutrašnjih poslova Republike Srbije bili prisutni na demonstracijama u Banjaluci u Republici Srpskoj, želim da kažem da su svi koji to tvrde ozbiljni lažovi”, kaže Stefanović u izjavi za Tanjug.\nNijedan pripadnik MUP-a Srbije uopšte ne nalazi, niti se nalazio na teritoriji Republike Srpske – ni juče, niti u prethodnim danima, istakao je on.\n“Potpuno je očigledno da je reč o unutrašnjoj stvari Republike Srpske i Bosne i Hercegovine, u šta se Srbija ne meša. Pozivam sve da prekinu sa izmišljotinama i sa uvlačenjem policije Republike Srbije u unutrašnje stvari drugih država”, rekao je Stefanović.\nIfet Feraget, advokat Davora Dragičevića, čije hapšenje je pokrenulo protest u Banjaluci, izjavio je ranije za Bosanskohercegovačku televiziju (BHT), da “postoje informacije” da su u akciji učestvovali “i specijalci koji nisu iz Republike Srpske”.


RTCG - Radio Televizija Crne Gore - Nacionalni javni servis :: Društvo :: Zbog pandemije zaživjele ekspres i kurirske usluge\n11. 01. 2021. 22:52 >> 22:56 0\nZbog pandemije zaživjele ekspres i kurirske usluge\nU Crnoj Gori je u prošloj godini uočeno smanjenje obima pismonosnih i paketskih usluga, a povećanje ekspres i kurirskih, saopšteno je iz Agencije za elektronske komunikacije i poštansku djelatnost (EKIP).\n“To je uslovljeno povećanjem on line prodaje i kupovine, (e-commerce), što je uslovilo i povećanje potrebe dostave proizvoda naručenih putem interneta”, rekli su predstavnici EKIP-a agenciji Mina-business.\nOni su objasnili da su takva kretanja na poštanskom tržištu Crne Gore doprinijela i evidentnom povećanju interesovanja za obavljanje komercijalnih poštanskih usluga, što je rezultiralo registracijom tri nova operatora u prošloj godini, koja su počela da pružaju te poštanske usluge.\nIz EKIP-a su naveli da su kretanja na tržištu poštanskih usluga u prošloj godini, kao i u drugim oblastima, obilježena uticajem pandemije koronavirusa.\n“Izvještaji o osnovnim indikatorima kretanja na evropskom tržištu poštanskih usluga pokazuju da je pandemija uticala na broj obavljenih poštanskih usluga, prekogranični protok usluga, vrijeme dostave, kvalitet pružanja usluga, kao i na zapošljavanje u poštanskom sektoru”, kazali su iz EKIP-a.\nKada je u pitanju Crna Gora, tržište poštanskih usluga je u uslovima pandemije uglavnom funkcionisalo bez velikih zastoja.\n“Svi poštanski operatori koji pružaju usluge na ovom tržištu su u unutrašnjem poštanskom saobraćaju organizovali prijem i dostavu pošiljaka u rokovima koji su definisani opštim uslovima operatora, bez redukovanja obaveze dostave, kako kod pružanja univerzalnih, tako i kod pružanja komercijalnih poštanskih usluga”, objasnili su iz EKIP-a.\nU međunarodnom poštanskom saobraćaju su, u jednom kraćem vremenskom periodu na početku pandemije, produženi rokovi dostave međunarodnih pošiljki, a pojedini poštanski operatori u Crnoj Gori su privremeno obustavili prijem pošiljaka za inostranstvo.\n“Osnovni razlozi za duže rokove dostave i privremeno stopiranje prijema pošiljaka za inostranstvo su bili smanjenje ili potpuno obustavljanje međunarodnog avionskog saobraćaja i redukovanje obaveze dostave pošiljki od poštanskih operatora drugih zemalja, na tri ili četiri dana sedmično, umjesto do tada propisanih pet ili šest dana u sedmici”, saopštili su iz EKIP-a.\nAgencija je, prema riječima njenih predstanika, u dijelu izrade regulative i sprovođenja regulacije na tržištu poštanskih usluga Crne Gore realizovala sve ciljeve i aktivnosti definisane Strategijom razvoja poštanske djelatnosti za period od 2019. do 2023. godine.\nIz EKIP-a su podsjetili i da je u četvrtom kvartalu prošle godine, za potrebe regulatora, sprovedeno istraživanje o stepenu zadovoljstva korisnika poštanskih usluga u Crnoj Gori.\nRezultati istraživanja pokazali su da građani i preduzeća u velikom procentu koriste usluge poštanskih operatora i da je većina generalno zadovoljna pruženim uslugama i cijenama.\n“Kvalitetom poštanskih usluga zadovoljno je 73,1 odsto građana, nezadovoljno 3,8 odsto, dok je neopredjeljenih 23,1 odsto. U segmentu poslovnih korisnika, istraživanje je pokazalo da je kvalitetom poštanskih usluga zadovoljno 72,1 odsto ispitanika, nezadovoljno 17,7 odsto, dok je nepredjeljenih 10,2 odsto”, zaključili su iz EKIP-a.\nZa 11 mjeseci prenijeto skoro 9.500 brojeva\nViše korisnika elektronskih komunikacionih usluga\nPripremljeni finansijski planovi regulatora za 2021.\nBez rominga na Z. Balkanu od jula\n11:04 Perspektiva članstva u EU je snažan pokretač reformi\n10:26 Mjere u Tuzima političke, a ne zdravstvene\n09:41 Vlast izgubila kontrolu nad epidemijom\n09:14 Prikupljen novac za liječenje Iva Radulovića\n09:06 Traže podatke o izdatim ličnim kartama...\n08:47 Davidović planira dva spomenika Amfilohiju


Bračnim ugovorom se jedan ili oba supružnika obezbeđuju u slučaju spora, a razlozi za to mogu biti materijalne, ali i psihološke prirode. Iako i naše zakonodavstvo poznaje ovaj pravni institut, broj zaklјučenih ugovora u Srbiji meri se samo desetinama Pitanje regulisanja bračnih, odnosno vanbračnih imovinskopravnih odnosa spada u red najsloženijih pitanja porodičnog prava. Razloge kompleksnosti treba tražiti u kategoriji lica na koju se ova materija odnosi, ali i u samom odnosu koji postoji među supružnicima.\nNaprotiv, kada se ti odnosi poremete, te dođe do razvoda braka ili do prestanka zajedničkog života u vanbračnoj zajednici, raspravlјanje imovinskih odnosa među ranijim partnerima prenosi se na sud, čime započinju dugotrajni, skupi i ponekad vrlo iscrplјujući sudski sporovi koji se po pravilu završavaju nezadovolјstvom obeju stranaka. Zaklјučenje bračnog ugovora otvara mogućnost da budući partneri i pre zasnivanja zajednice života ili tokom njenog trajanja, urede svoje imovinske odnose i prilagode ih svojim stvarnim potrebama i interesima, u vreme dok su odnosi među njima još uvek skladni. Cilј ovakvog ugovaranja sastoji se u pravnoj sigurnosti samih partnera i trećih lica, ali i u sprečavanju nepotrebnog umanjenja imovine prouzrokovanog plaćanjem naknada za vođenje sudskih sporova. Kada govorimo imovini supružnika, treba razlikovati dva režima, i to: sistem posebne imovine i sistem zajedničke imovine.\nAutor teksta: advokat Nenad Cvjetićanin, master evropskog prava saradnik u nastavi na pravnom fakultetu univerziteta „Union“ u Beogradu


Novinska agencija MINA - Manifestacija "Dani islamske tradicije Bošnjaka" od 14. do 24. decembra\nManifestacija "Dani islamske tradicije Bošnjaka" od 14. do 24. decembra\n- Mi smo brojčano mali kolektiv, ali vrlo radin i aktivan u istraživačkim radovima, objavljenim knjigama, organizaciji naučnih skupova, konferencija, simpozija lokalnog i međunarodnog karaktera, tribina. Institut je u ovoj godini objavio više izdanja i sve knjige bit će promovirane kroz sadržaje manifestacije, a početkom naredne godine iz štampe će izaći i zbornik radova „Izazovi memorijalizacije genocida u Bosni i Hercegovini“ u izdanju Instituta. U okviru manifestacije će biti upriličene i izložbe, tribine, promocija dokumentarnog filma- najavio je direktor Dautović.\n- Kao što je poznato, muslimani u Bosni i Hercegovini pripadaju hanefijskom mezhebu i maturidijskom akaidu. Osnivač hanefijskog mezheba je Ebu Hanife. Cilj ove konferencije je da osvijetli djelo imama Ebu Hanife i da približimo samog imama, njegov lik i život, Bošnjacima - rekao je dr. Elvir Duranović, viši naučni saradnik Instituta za islamsku tradiciju Bošnjaka, dodavši da će konferenciju otvoriti reisu-l-ulema Islamske zajednice u Bosni i Hercegovini Husein-ef. Kavazović.\n- Manifestacija ukupno ima 11 programskih sadržaja, na kojoj će učestvovati 55 izlagača i promotora. Najaviti ću da, nakon naučnog skupa o Ebu Hanifi, 20. decembra biti upriličena promocija knjige „Muslimanske rezolucije: Bošnjački odgovori na zločine tokom Drugog svjetskog rata“, u Velikoj Sali Gazi Husrev-begove biblioteke – navela je Sumeja Ljevaković-Subašić, viši stručni saradnik u Institutu za islamsku tradiciju Bošnjaka.\nNajavljeno je i da će, u okviru Tezkiretname, koju je pokrenuo Rijaset Islamske zajednice - Uprava za nauku i obrazovanje, Institut 23. decembra obilježiti 100. godišnjicu rođenja Adil-bega Zulfikarpašića, jednog od najznačajnijih vakifa među Bošnjacima.


Poslanici o radu MUP-a – mojKontakt portal – Radio Televizija Kontakt\nPoslanici o radu MUP-a\nNakon jučerašnje višečasovne rasprave poslanici nisu razmotrili taj izvještaj u kojem se navodi da je Ministarstvo unutrašnjih poslova Republike Srpske za prvih šest mjeseci ove godine ostvarilo pozitivne rezultate u svim segmentima operativnog rada.\nPoslanici pozicije smatraju da je bezbjednosna situacija u Republici Srpskoj zadovoljavajuća i da policija uspješno izvršava zadatke, dok poslanici opozicije tvrde da u Srpskoj nema političke volje za borbu protiv kriminala i korupcije.\nParlament Srpske razmatraće izvještaj o realizaciji Programa rješavanja problema raseljenih lica, povratnika i izbjeglica za prvih šest mjeseci ove godine.\nBiće razmatrana i Informacija o realizaciji projekata koji se finansiraju iz sredstava ekonomsko–socijalne komponente Razvojnog programa Republike Srpske sa stanjem na dan 31. jul.\nPoslanici su danas razmotrili Izvještaj o analizi i planu aktivnosti po pitanju traženja nestalih, istraživanju i procesuiranju ratnih zločina.\nNovak: Nisam znao da li ću izdržati\nTreći Festival nauke danas i sutra u Banjaluci


Dvadeseta ekološka šetnja – Stazama akademika Josifa Pančića Dvadeseti Međunarodni sajam turizma u Nišu\nEu info kutak Niš u saradnji sa Savetovalištem za mlade Doma zdravlja Niš organizuje radionicu o zdravoj ishrani za decu uzrasta 9 i 10 godina. Kreativna radionica će biti održana 17. aprila od 17 sati u Eu info kutku. Vodiće je dr Petra Gocić iz Doma zdravlja u Nišu.\nDeca će na interaktivan, kreativan način učiti o važnosti zdrave i balansirane ishrane. Kroz zanimljiv kviz moći će da saznaju važne informacije o organima za varenje. Ali i o pravilnoj ishrani i značaju zdravog načina života.\nKreativna radionica otkriva ko su “lekari “zdrave ishrane”\nUčesnici će imati priliku da naprave ukusne zdrave užine. A za uspešno obavljenu radionicu dobiće diplome za najbolje „male lekare zdrave ishrane“.\nEU info Kutak u Nišu ovog proleća organizuje seriju radionica. Na njima će deca imati priliku da se upoznaju sa Evropom, evropskim vrednostima i bogatim kulturnim nasleđem.\nPrisustvo radonici o zdravoj ishrani je besplatno za sve zainteresovane učenike uzrasta od 9 do 10 godina, ali je iz organizacionih razloga potrebno potvrditi dolazak (lično ili roditelji za dete) na mejl: officenis@euinfo.rs ili broj telefona 018/254-461, najkasnije do 16. aprila u 19 sati.


Суд поништио одлуку Сената о докторату Синише Малог\nHomeDRUŠTVOSud poništio odluku Senata o doktoratu Siniše Malog\n23/06/2021Redakcija BALKAN TVDRUŠTVO, Vesti, za slajder0\n„Univerzitet u Beogradu potvrđuje da mu je dostavljena presuda Upravnog suda i da će sve naredne korake, kao i do sada, preduzimati u skladu sa zakonom i poštujući propise Republike Srbije i pravne akte koje su usvojili njegovi organi“, navedeno je na sajtu BU.\nSenat Univerziteta u Beogradu jednoglasno je 12. decembra 2019. godine poništio diplomu doktora nauka ministru finansija Siniši Malom, na osnovu rešenja Odbora za profesionalnu etiku UB, koji je utvrdio da je njegova doktorska disertacija plagijat.\nMali: Drago mi je što je pravda pobedila\n„Završio sam magistraturu u SAD, bio najbolji student Ekonomskog fakulteta u Beogradu, ali isto tako poznajem mnoge ljude koji su veoma uspešni u svom poslu i sa srednjom školom. Zato su mi najvažniji znanje i sposobnosti da radim svoj posao, da vodim finansije naše zemlje i u vremenima krize, kao što je to bio slučaj u poslednjih godinu dana. Verujem da je to važno i građanima Srbije“, napisao je ministar Mali na svom nalogu na Instagramu.\n„Želim da moja deca znaju da njihov otac nije plagijator, a da građani Srbije znaju da imam znanje. To mi je mnogo važnije od titule, pogotovo posle toliko godina mukotrpnog procesa, lažnih optužbi i političkih napada“, napisao je Mali.


Peščanik Najava 306. emisije - Svetlana Lukić - Peščanik\nPosted By Svetlana Lukić On 11/10/2007 @ 18:00 In Tekstovi | No Comments\nVesti u Srbiji ove nedelje počinju sa: situacija je trenutno mirna, ali napeta, sukobile se dve grupe vernika u Novom Pazaru, odbornik radikala bacio suzavac na svoje kolege iz DS u Rumi, kamenice u Novom Sadu na protesnom maršu antifašista, policija upada u džamije i šikanira imame, privodi neonaciste, odbornike. Nasilje se valja ovom zemljom, a predsednik vlade i predsednik države postižu neverovatne uspehe na diplomatskom planu.\nKoštunica se bije za međunarodno pravo, a Tadić je na ministarskoj konferenciji, Životna sredina za Evropu, koja se održava u Beogradu, pokrenuo akciju Nulta emisija – nula poreza. Tadić je predložio da se smanji emisija štetnih gasova na petinu, dakle ne ZA petinu nego NA petinu. Predsedniku pamet ne smeta i on nastavlja svoju borbu za mir i prosperitet čitavog sveta, a i šire.\nDecenijama se mnogi ozbiljni i moćni ljudi bore za svaki promil smanjenja zagađenosti, Kjoto na primer predviđa smanjenje od samo pet odsto, ali naš lepi i visoki predsednik neće da igra na sitno, nego odmah, bre, da se smanji to đubre i da svi živimo kao Porodica bistrih potoka. I to predlaže predsednik zemlje u kojoj ženama u Boru i Pančevu od zagađenja pucaju najlon čarape i u kojoj niko ne ume i neće da zaustavi pomor ribe.\nPotamanili smo toliko ribe da više nećemo moći da slavimo Svetog Nikolu kao posnu slavu. Ribe neće biti za svakog srpskog domaćina i moraće da se pređe na gicetinu – što bi predsednika verovatno jako obradovalo.\nPredsednik i premijer su od državničkih aktivnosti ove nedelje imali i susret sa Gaspromom. O toj ruskoj državnoj kompaniji koja hoće da kupi NIS i ko zna šta još, izveštavalo se kao da je u pitanju neka ličnost, živ čovek: Gasprom je bio u odvojenim posetama predsedniku i premijeru, Gasprom je dodao, Gasprom je podvukao.\nDakle, Vladimir Vladimirovič Gasprom sredio je stvari u Ukrajini, oformio je ukrajinsku vladu brže nego što se nadao i tako našao malo vremena da svrati u prijateljsko-ucenjivačku, radnu posetu Srbiji…\nURL to article: https://pescanik.net/najava-306-emisije/


Vesti Autor:Beta10. apr. 202110:33 > 12:5215 komentara\nOn je gostujući na TV Pink rekao da je pismo dobio juče, a da će će od 19. do 22. aprila predstavnici zvaničnog Brisela „razgovarati onlajn i uživo sa poslaničkim grupama u parlamentu“, kao i da će Bilčik i Fajon nakon toga razgovarati i sa predstavnicima vanparlamentarnih partija.\nDačić: U naredne dve nedelje sa strankama koje neće dijalog uz predstavnike EU\nDačić: Spreman sam za dijalog vlasti i opozicije, na potezu evroparlamentarci\n„Prema nekoj proceni, 7. maja ću ja razgovarati s njima“, rekao je Dačić, dodajući da će mu tada biti predstavljeni „stavovi relevantnih aktera“.\nOn je ponovio da neke stranke uopšte ne žele da učestvuju u dijalogu u kom bi posredovala Evropska unija, ali da će ih svakako pozvati kako bi čuo i njihove stavove. Dačić je ocenio da su pretnje dela opozicije da će organizovati demonstracije u slučaju da ne dodje do izmena izbornih uslova „zaostatak vokabulara prošlosti“, jer „ne postoji društvena svest“ koja bi podržala tu vrstu protesta.\n„Mi smo spremni za te razgovore, oni moraju da budu veoma konkretni, a smešno je da su aduti (dela opozicije) ‘ako vi nećete da promenite, mi ćemo da bojkotujemo’. Oni misle da je bojkot način političke borbe“, rekao je Dačić.\nOn je kazao i da opozicija osporava proces izmene Ustava koji se tiče izbora sudija „jer Skupština nema legitimitet, iako je to zahtev EU“.\n„Shodno tome je Vlada Srbije predložila da se promeni Ustav, da bi sada opozicija rekla da je protiv izmena. Razgovarao sam i sa predstavnicima ;Društva sudija (koji su takodje protiv)… Izgleda da je za te izmene jedina zainteresovana Evropska unija, koja traži da se to obavi sada“, izjavio je Dačić.\nMogućnost dvojnog državljanstva ne predstavlja opasnost po Crnu Goru\nDačić je rekao da omogućavanje držanja dvojnog državljanstva Srbije i Crne Gore ne predstavlja opasnost, s obzirom da Beograd prema Podgorici nema teritorijalne ni političke pretenzije.\nOn je izjavio da se u Crnoj Gori tokom kriznih perioda narod uvek delio na stranu koja podržava Srbiju i onu koju je protiv nje.\nU toj državi se održavaju protesti usled predloga propisa kojima će se lakše sticati crnogorsko državljanstvo, ali i oduzeti prebivalište delu crnogorskih iseljenika.\n„Vi se sećate da sam ja pre 13 godina vodio razgovore o tom pitanju, mi svima dajemo pravo na dvojno državljanstvo, bez potrebe za otpustom iz matičnog državljanstva. Međutim, to Crna Gora nikad nije dozvoljavala… u (njoj) su ljudima oduzimali državljanstvo ako se dokaže da imaju i srpsko. Oni su računali da (ti ljudi) neće glasati za njih“, rekao je Dačić.\nOn je naveo i da je bio optužen za „prebrojavanje krvnih zrnaca“ kada je prethodnih godina, kao šef diplomatije Srbije, javno govorio da treba primeniti neke mere reciprociteta prema državljanima Crne Gore.\nDačić je ocenio i da je suština koja trenutnim previranjima treba da se izbegne problem „opstanka“ vlasti u Podgorici.\n„(Naš cilj) je uspostavljamo što bolje odnose i pomognemo jedni drugima“, rekao je Dačić.\nCrna Goradvojno državljanstvoIvica DačićSrbijatanja fajonVladimir Bilčik


30-04-2020 09:01 Srbija Politika\nPredsednik u emisiji "Oko" naveo i da će pregovori sa Prištinom i dalje biti teški, jer je legitimitet prištinske vlade “na klackalici”.\nU Prištini se mogu očekivati "veliki potresi", jer njihova vlada ima problem sa legitimnošću, ocenjuje predsednik Srbije Aleksandar Vučić.\nNe raduju ga turbulencije na političkom planu, koje se sada dešavaju u Prištini, kao što se takvim turbulencijama ne raduje nigde u regionu, rekao je za RTS.\nNa pitanje novinara kako to Beograd može da iskoristi, Vučić odgovara da ne može da koristi takvu situaciju, jer, ako je situacija u Prištini stabilna, onda Beograd ima stabilnog partnera za razgovor, a ako je nestabilna, onda će se albanski političari “utrkivati ko će više puta da ponovi da je Srbija počinila genocid”.\nKaže da će pregovori sa Prištinom i dalje biti teški, jer je legitimitet prištinske vlade “na klackalici”, uz objašnjenje da ako formiraju vladu gde prvi ima 21 odsto podrške građana, onda Aljbin Kursti ostaje u opoziciji sa 37 odsto podrške.\n“To nije laka situacija i onda imate problem sa legitimnošću”, ukazao je Vučić.\nUpitan da li je zbog situacije u vezi sa koronom barijera na srpsku robu "otklonjena ili pomerena", Vučić navodi da će oko toga biti "mnogo problema" i ponovio da se Beograd zalaže za apsolutni slobodan protok roba, usluga i kapitala.\nIstiče da će se na tome i dalje raditi, jer je to, kaže predsednik, od presudnog značaja i za nas i za njih.\nVučić dodaje da je o tome imao razgovore prethodnih dana i sa specijalnim izaslanikom SAD za KiM Ričardnom Grenelom i evropskim posrednikom za KiM Miroslavom Lajčakom.\nKako se Srbijom ori poruka nezadovoljstva Vučićevih mera pogledajte OVDE!\nMIŠA VACIĆ ODGOVARAO NA PITANJA POVODOM MIGRANTSKE PRETNJE: "Nacija koja se drži svojih predaka ne može biti poražena"\nOBRADOVIĆ NAJAVIO AKCIJU PROTIV VLASTI: Za mene policijski čas više ne postoji!\nKON TVRDI DA NAROD NEMA SVEST PROTIV ČEGA SE BORI: Ovaj vikend bi mogao da pokvari sve!\nDANICA GRUJIČIĆ ŠOKIRALA: Nestorović bio u pravu kad je ovo rekao o koroni!


Beograd u maju postaje studentska prestonica Evrope - Turistički žurnal Beograd u maju postaje studentska prestonica Evrope - Turistički žurnal\nESTIEM je evropska mreža studenata industrijskog inženjerstva i menadžmenta, koju čine 76 lokalnih grupa od Ankare do Stokholma. Posle 10 godina, lokalna grupa u Beogradu okupiće više od 300 učesnika iz čak 26 različitih država Evrope.\nProjekat Council Meeting je generalna skupština organizacije na kojoj će delegati diskutovati o razvoju ESTIEM-a. Pored toga, studenti će učestvovati u treninzima i radionicama, koje će ih povezati na regionalnom nivou. Dnevne aktivnosti projekta će se održati u Kulturnom centru Beograd, Centru za kulturu “Vlada Divljan” i na Fakultetu organizacionih nauka.\nUčesnici će videti znamenitosti Beograda kroz vođenu turu prestonicom, krstarenje Dunavom, ali i doživeti čuveni noćni provod u Beogradu. Takođe, u neizostavnoj kafanskoj večeri, inostrani studenti će upoznati srpski duh kroz boemske pesme i atmosferu.\nU okviru internacionalne večeri, učesnici će doneti hranu i piće karakteristične za svoj grad i državu. Studenti će okusiti Evropu kroz degustaciju vina iz Porta, čokolade iz Belgije, sira iz Italije i specijaliteta ostalih država. Najraznovrsniji biće sto sa tradicionalnom srpskom hranom, najavljuje organizacioni tim.